Comtrade System Integration | Finansijske institucije\nVaš putokaz ka uspehu u bankarstvu\nU svetu finansija, postoji veliki pritisak da se servisi prilagode novoj generaciji tehnološki obrazovanih korisnika. Mi vam nudimo pomoć u snalaženju u vrtlogu novih tehnologija, bilo da implementirate nove mobilne i onlajn usluge, unapređujete bezbednosna i HR rešenja, ili jednostavno želite da poboljšate svoju efikasnost.\nPrema studiji koju je sproveo Refinitiv, 85% korporativnih klijenata nije imalo dobro iskustvo sa KYC procesima, zbog čega je 12% promenilo banku. Vreme je da promenite zastareli sistem i radite na prvim utiscima: Comtrade KYC je rešenje koje smanjuje vreme otvaranja računa, smanjuje troškove obrade i obezbeđuje usklađivanje sa KYC normama.\nIFRS 9 impairment standard uveo je novu vrstu kompleksnosti i izmenio osnovnu prirodu izračunavanja kreditnih gubitaka, a sve veća nepredvidivost u kreditnom poslovanju zahteva brze i agilne reakcije banaka. Credit Impairment Management System (CRIMS) je interaktivno i fleksibilno rešenje za integrisano upravljanje procesima merenja i donošenja odluka o kreditnim ispravkama vrednosti.\nU ovom trenutku, vaš finansijski biznis verovatno koristi različite aplikacije na različitim platformama, što znači da zaposleni moraju da ih koriste paralelno i dupliraju podatke. Ovo često dovodi do usporavanja radnog procesa i neefikasnog donošenja odluka. Mi možemo da povežemo vaše sisteme, aplikacije i podatke, tako da možete da odgovorite na poslovne prilike brže nego ikada.\nSvake sekunde, vaš biznis se sve više oslanja na digitalne tehnologije, što ga – osim efikasnijim – čini i ranjivijim. Sajber pretnje su mnoge i opasne, i finansijska industrija na njih nije imuna – upravo suprotno. Kao deo naših usluga, pomažemo organizacijama da unaprede svoje bezbednosne servise, ocene rizike, pronađu slabosti i prioritizuju akcije kako bi se zaštitile.\nManjak kontrole nad poslovnim procesima čini težim raspodelu zadataka, što može uticati na manju produktivnost, zastoje u radu itd. Vaša kompanija mora da optimizuje, automatizuje i digitalizuje ove procese, a u tome će vam značiti Menadžment poslovnih procesa (BPM). Koristite ga kako biste unapredili horizontalne i vertikalne poslovne procese: KYC, odobrenje kredita i druge.\nZamislite kako bi izgledalo ukoliko bi sve manuelne, repetitivne procese umesto vaših zaposlenih obavljao softverski robot? Comtrade digitalni radnik je softverski robot baziran na RPA (Robotic Process Automation) tehnologiji: ona može da utiče na značajan rast produktivnosti i smanjenje troškova, brže i efikasnije procese rada, kao i veće zadovoljstvo krajnjih korisnika.\nPoslovni svet postaje digitalan, ali većina HR odeljenja se još uvek bori sa mnoštvom papirologije, ručnim unosom podataka i korišćenjem više različitih sistema. Naše HR rešenje, Harmonix, kombinuje nekoliko ključnih funkcionalnosti u jedan elektronski sistem koji vam pomaže da pojednostavite organizacione procese, smanjite troškove i povećate efikasnost.\n“Harmonix nam je pomogao da bolje organizujemo mnoge administrativne procese u HR odeljenju. Procesi poput planiranja odsustva zaposlenih, isplate zarada i izveštavanja se sada sprovode lakše, brže i efikasnije.”\nDirector, Sector for Human Resources and Organization\n„Naši klijenti očekuju jednostavnu i kvalitetnu uslugu: zato se uvek trudimo da budemo brzi i precizni. Uz adekvatnu primenu CRM rešenja, visoko kvalifikovani Comtrade System Integration eksperti rešili su izazove: od konsultantskih i procesa planiranja, do operativne i tehničke implementacije.“\nInovacija i posvećenost klijentu su među osnovnim vrednostima AIK banke. Kroz primenu rešenja o zajmu, iskusili smo obe vrednosti od Comtrade System Integration. Potpuno posvećeni našim potrebama, pomogli su nam da stvorimo inovativan pristup u oblasti kredita, često prelazeći njihove odgovornosti za rešavanje izazova.\nČlan izvršnog odbora, COO\nImplementacija Harmonix rešenja – AIK banka\nRešenje za oporavak od katastrofe – AIK Bank\nExecutive Sales Director - Finance and Enterprise


NIN 2494, OKTOBAR 15 1998\nCIJI SU "ZVEZDA" I "PARTIZAN"?\nDr Bozidar Cerovic, profesor Ekonomskog fakulteta u Beogradu i clan Medjunarodne komisije FSJ, o privatizaciji domacih fudbalskih klubova\nOd zavrsetka fudbalskog sampionata sveta u Francuskoj bili smo bukvalno preplavljeni novinskim napisima o transformaciji velikih sportskih klubova u "akcionarska drustva" i njihovoj prodaji svetski bogatim ljudima. Iduci za tim tragom pokusali smo da rastumacimo kakvi bi bili uslovi i perspektive za privatizaciju, na primer, nasih poznatih fudbalskih klubova "Crvene zvezde" i "Partizana", naravno i onih sa manjom sportskom i finansijskom tradicijom.\nTUDJA RUKA NA KOSOVU\nSta je dogovoreno u Belom dvoru i kako postignuti sporazum komentarisu u Beogradu i Pristini\nU najvecoj politickoj krizi novijeg vremena Slobodan Milosevic se ponasao u skladu sa sobom. Izmaknut od javnosti, nespreman da se cesto obraca naciji, on je zadrzao ulogu cutljivog demijurga.\nOnda su ga cistili od prljavstine i sumnjivih elemenata pred posete prijatelja iz Azije i Afrike, danas je garaza blokirana kioscima\nSavezni sekretar za informisanje Goran Matic zna sta treba da kaze, dok republicki, Vucic, potpisuje zabrane\nSPALO NA PET CENTI\nZivot gradjanina pokornog i jugoslovenski dug na medjunarodnom finansijskom trzistu bezmerno su pojeftinili ovih dana, mada ta dva dogadjaja nisu u sasvim cvrstoj vezi. U Srbiji je trenutno sve sto je na prodaju - dzabe i rizicno; dovoljno da i potencijalne strane investitore i nas zaboli glava\nJA SAM POSVECENIK\nZove me Tanjevic, kazem: "Osvojio si mesto vicesampiona Evrope, imas uspeh s reprezentacijom - sta cu ti ja?"


50 miliona evra za inovativna mala i srednja preduzeća u Srbiji, potpisan InnovFin SMEG sporazum između EIF-a i Crédit Agricole Srbija\n► 50 miliona evra za inovativna mala i srednja preduzeća u Srbiji, potpisan\nPotpisivanje ovog garantnog ugovora InnovFin objavljeno je danas na samitu Zapadnog Balkana u Sofiji (Bugarska), u organizaciji premijera Bugarske Bojka Borišova. Ovaj događaj okupio je lidere vlada iz zemalja članica EU i zemalja Zapadnog Balkana, sa fokusom na probleme sa povezivanjem u transportu, energiji i digitalnoj infrastrukturi.\nCrédit Agricole banka Srbija je članica Crédit Agricole grupe, vodećeg partnera francuske ekonomije i jedne od najvećih bankarskih grupacija u Evropi. Crédit Agricole je vodeća banka za poslovanje sa stanovništvom u Evropi, prva u ašet menadžementu, prva u bankoosiguranju i treća u projektnom finansiranju. Izgrađena na snažnim korenima kooperative, sa svojih 140.000 zaposlenih i 31.500 rukovodilaca u lokalnim i regionalnim bankama, Crédit Agricole grupa je odgovorna i responzivna banka koja uslužuje svojih 52 miliona klijenata, 8.8 miliona zajedničkih akcionara i milion pojedinačnih akcionara.\nZahvaljujući modelu univerzalnog bankarstva fokusiranog na klijenta, koji se zasniva na saradnji između banaka za poslovanje sa stanovništvom i poslovnih linija, Crédit Agricole grupa je vodeći partner u podržavanju klijenata u njihovim projektima u svim oblastima poslovanja sa stanovništvom kroz specijalizovane poslovne linije: dnevno poslovanje, štednja, stambeni i potrošački krediti, osiguranje, privatno bankarstvo, ašet menadžment, lizing i faktoring i koroporativno i investiciono bankarstvo.\nCrédit Agricole se takođe ističe po svojoj dinamičnoj i inovativnoj politici društveno odgovornog poslovanja za dobrobit privrede. Ova politika zasnovana je na pragmatičnom pristupu koji je prožet kroz celu grupu i angažuje svakog zaposlenog.\nInovativna garancijska mera za mala i srednja preduzeća osnovana je pod inicijativom "EU InnovFin finansije za inovatore" pod pokroviteljstvom Horizon 2020. Ona pruža garancije i kontra-garancije o finansiranju duga između 25.000 i 7.5 miliona evra kako bi se poboljšao pristup finansiranju kredita za inovativna mala i srednja preduzeća male i srednje veličine (do 499 zaposlenih).\nNjom upravlja EIF, a sprovodi se preko finansijskih posrednika - banaka i drugih finansijskih institucija - u zemljama članicama EU i pridruženim zemljama. Prema ovoj InnovFin meri, za finansijske posrednike garantuje EIF u odnosu na procenat njihovih gubitaka nastalih u vezi sa finansiranjem duga pokrivenog ovom garancijskom merom.\n„zaDEDA MRAZise“ i čeka te 60.000 RSD\nSpecijalna novogodišnja ponuda Crédit Agricole banke pod nazivom „zaDEDA MRAZise“ omogućuje svim građanima Srbije sa stalnim zaposlenjem da apliciraju za gotovinski kredit u iznosu od...


Drecun: Genocidni plan OVK da se svi Srbi proteraju sa Kosova ili pobiju, i dalje se sprovodi - Kosovo Online\n11. Jun 2021. • 09:51\nKosovske vlasti spremaju još jednu opasnu provokaciju protiv Beograda, a plan je da posle pravosnažne presude generalu Ratku Mladiću pokrenu pitanje tužbe protiv Srbije za navodni genocid na Kosovu, prenose Večernje novosti.\nOvakve najave čule su se već u danu izricanja presude Mladiću, u kojoj je on osuđen za genocid, a što albanski lideri sa Кosova vide kao dodatnu šansu za uspeh njihovog plana.\nPrema pisanju Novosti, ukoliko kosovski premijer Aljbin Кurti, koji od dolaska na vlast, između ostalog, preti tužbom za genocid, bude pokušao da u nastavku dijaloga u Briselu sledećeg utorka otvori ovu temu, reakcija srpske strane biće odlučna i snažna, jer, neće dozvoliti da zloupotrebljava dijalog za izmišljene optužbe protiv Beograda.\nPredsednik Srbije Aleksandar Vučić poručio je u četvrtak kosovskoj strani da ako misle da dolaze u Brisel po, kako kažu, nezavisnost i druge stvari o kojima pričaju - ne moraju ni da putuju:\n„Oni dolaze da naprave svoj šou, mi idemo da budemo odgovorni i ozbiljni. Prete da će nekog da ’razbiju’ pre utakmice, a rezultat piše na semaforu, ali na kraju utakmice“, rekao je Vučić.\nSnaga argumenata i međunarodnog prava je na strani Beograda i po mnogima Priština bije unapred izgubljene bitke.\nJer, niti Кosovo, kao teritorija, može da pokrene ovakav sudski proces, niti postoji bilo kakvo utemeljenje u činjenicama i dokazima da je Srbija nad Albancima na Кosovu počinila genocid, pišu Novosti.\nPredsednik skupštinskog Odbora za Kosovo i Metohiju Milovan Drecun kaže da je istina upravo suprotna.\n„Nije bilo nikakvog genocida na Кosovu sa naše strane, ali je zato postojao genocidni plan terorističke OVК da se svi Srbi proteraju sa КiM, da se poubijaju, a njihova imovina uzurpira. Taj plan se, nažalost, i dalje realizuje. Priština nema nikakve činjenice i priča o navodnom genocidu je politička priprema terena za pritisak na Beograd. Vide šta se dešava u Haškom tribunalu, kako su Srbi osuđeni za nepostojeći genocid u Srebrenici i sada bi da i oni profitiraju na toj priči. Hoće da prikažu da su Albanci žrtve i da zato treba priznati Кosovo kao državu i omogućiti im članstvo u UN i EU“, kaže Drecun.\nOn ukazuje da priče o navodnom genocidu na Кosovu od strane srpskih snaga bezbednosti, kao i pretnje tužbama za ratnu odštetu, koincidiraju sa podizanjem optužnice protiv Hašima Tačija i ostalih bivših članova OVК.\nDrecun dodaje da će se, kad počne suđenje u Hagu, pokazati užasne razmere zlodela koje je počinila OVК i zato sada pokušavaju da skreću pažnju.\nMišljenje advokata Zoran Živanović je da „apsolutno ništa u presudi Mladiću Prištini ne ide naruku u nameri da podnesu tužbu za genocid“.\n„Naravno, svako može da tumači pravo kako hoće i da podnosi tužbe, ali to ne znači da će nešto uspeti pred nekim ozbiljnim sudom. Takođe, Priština ne može lično da podnese tužbu i to bi eventualno mogla da uradi neka druga zemlja u njihovo ime“, rekao je Živanović.\nDirektor Кancelarije za КiM Petar Petković ocenjuje da se pritisci na Vučića i Beograd pojačavaju kako se približava nova runda dijaloga u Briselu.\n„Upravo zbog toga, ne čude provokativne najave političara iz Prištine koji bi presudu Mladiću želeli da iskoriste za nastavak antisrpske retorike i najavu nekakve tužbe protiv Beograda. Samo, podsetiću ih ukoliko su zaboravili da takozvano samoproglašeno Кosovo nije subjekt međunarodnog prava i nezabeleženo je u istoriji pravosuđa da jedna teritorija tuži sopstvenu državu. Zbog toga su takve najave samo pucnji iz prazne puške koji služe za njihovu unutrašnju političku upotrebu", kaže, za "Novosti", Petković i poručuje da se Beograd neće baviti ničijim listama želja.\nMilovan Drecun Skupština Srbije genocid OVK tužba Kosovska vlada Petar Petković\nPremijer Albanije Edi Rama izrazio je rezerve prema kosovskom planu da tuži Srbiju pred Međunarodnim sudom pravde za genocid, uz naglasak da konačna odluka o tome pripada političkoj eliti u Prištini, a ne u Tirani, prenosi Reporteri.\nEksperti: Tužba Kosova za genocid je populistički potez Kurtija


Amerika više ne kvalifikuje Kinu kao valutnog manipulatora - Izazov\nAmerika više ne kvalifikuje Kinu kao valutnog manipulatora\nRadio-televizija Srbije 14. januara 2020. 07:37\nAmerika je zadovoljna što je Kina odlučila da jača vrednost juana i to od avgusta prošle godine, kada je trgovinski rat dve zemlje bio na vrhuncu.\nMinistarstvo finansija je prethodno optuživalo Peking da namerno drži nisku vrednost svoje valute time stvarajući nefer trgovinske prednosti za Kinu. I predsednik SAD Donald Tramp je, nezadovoljan slabim napretkom u trgovinskim pregovorima, optuživao Kinu da je valutni manipulator.\n"Kina je obećala da će se uzdržavati od devalvacije juana i da će promovisati transparetnost i odgovornost. Takođe je obećala da će nam davati informacije kada se bude menjao kurs juana. U tom kontekstu Ministarstvo finansija je odlučilo da Kinu više ne kvalifikuje valutnim manipulatorom", kaže Stiven Mnučin, američki ministar finansija.\nKina je odluku o odustajanju od devalvacije juana donela u okviru trgovinskog sporazuma sa Vašingtotom koji će ove nedelje potpisati potpredsednik vlade Liu He sa predsednikom Donaldom Trampom. I stručnjaci su uvereni u pozitivne efekte tog sporazuma.\n"Preliminarni trgovinski sporazum Kine i SAD će dovesti do porasta uvoza iz Amerike, ali neće uticati na uvoz proizvoda iz drugih zemalja u Kinu", ističe Džou Dživu, direktor kineske carine.\nAmerika je zvanično Kinu kvalifikovala kao valutnog manipulatora u avgustu prošle godine, kada su tenzije između dve zemlje u oblasti trgovine bile na vrhuncu. To nije bio slučaj još od 1994. godine.\nPeking je sve vreme krivio uslove na tržištu za smanjivanje vrednosti juana, jer su investitori bili zabrinuti zbog eskalacije trgovinskog rata između dve najveće privrede na svetu. To je podržao u svom izveštaju i MMF tvrdeći da je vrednost juana određivana fer.


HomeNajave reportaže izvještajiJanuarski repertoar KIC-a “Budo Tomović”\nI u Novoj godini Kulturno – informativni centar „Budo Tomović“ nastavlja sa svojim prepoznatljivim raznovrsnim programskim repertoarom i to od 11.januara.\nFilmski repertoar KIC-a počeće tradicionalno revijom najpoznatijih mjuzikla koji će biti prikazani od 16. do 19.januara, u sali DODEST, a obuhvatiće projekciju filmova: „Purpurna kiša“ (1984), „Dorsi“ (1991), „Tomi“ (1975) i „Apsolutni početnici“ (1986).\nU okviru dramskog programa KIC-a od 25. do 29.januara biće organizovana druga Manifestacija kamernih dramskih ostvarenja – MAKADO, u sklopu koje će publika moći da vidi nekoliko popularnih crnogorskih i regionalnih kamernih dramskih pozorišnih trupa, kao i jednu lutkarsku.\nJanuar u KIC-u biće i u znaku humanitarnog programa pod nazivom BE HUMAN HAIR SHOW koji KIC organizuje zajedno sa Kućom mode i ljepote “Zoran” 22.januara, a izložba fotografija pod nazivom “Sačuvajmo rijeke” realizuje se u saradnji sa Nevladinom organizacijom “Perućica” 11.januara.\nLjubitelji pisane riječi 24.januara uživaće u muzičko – poetskoj večeri “Tiha je misao o tebi” u okviru koje će izbor iz svjetske poezije kazivati nekadašnje članice DODEST-trupe Ivana Milašević i Ksenija Stanković uz pratnju gitariste Sretena Radulovića.\nOmaž Svetlani Kani Radević, odnosno promocija knjige „Kana“ autora Andrije Markuša biće organizovana 13.januara, u sali DODEST, sa početkom u 19 sati.


Prvi potpredsednik Vlade i ministar spoljnih poslova Republike Srbije Ivica Dačić dočekao je ministra inostranih poslova Ruske Federacije Sergeja Lavrova, koji je danas započeo dvodnevnu posetu Beogradu tokom koje će razgovarati sa najvišim državnim zvaničnicima.\nMinistar Dačić istakao je da je poseta ruskog kolege još jedan korak u razvoju političkih odnosa dve bratske i prijateljske zemlje. "Ruska Federacija i Srbija imaju potpisan Sporazum o strateškom partnerstvu i želimo da naše odnose i nadalje razvijamo u duhu prijateljstva", dodao je ministar Dačić po sletanju ruskog šefa diplomatije na beogradski aerodrom "Nikola Tesla".\nU kratkom obraćanju novinarima, Lavrov je istakao da visoko ceni stav Srbije koja želi ujedinjenje, a ne razdvajanje u Evropi, jer, kako je rekao, Rusija želi da sve zemlje EU i Evroazije budu u zajedničkom privrednom i humanitarnom prostoru.\nMinistar Lavrov uputio se sa aerodroma na Groblje oslobodilaca Beograda, gde je položio vence na Spomenik sovjetskim vojnicima. Poseta je, po želji ruskog ministra, počela sećanjem na Beogradsku ofanzivu.\nMinistri Dačić i Lavrov održaće sastanak u utorak, kada će biti potpisan i Plan konsultacija između Ministarstva spoljnih poslova Srbije i Ministarstva spoljnih poslova Ruske Federacije za period 2015-2016. godine.


Ragbi škola Ragbi kluba Čelik na turniru u Mađarskoj\nSelekcija U14 Ragbi škole Ragbi kluba Čelik proteklog vikenda nastupila je na međunarodnom turniru koji se održavao u gradu Kecskemet u Mađarskoj.\nNa ovome turniru za mlade ragbijaše nastupale su selekecije U14, U16 i U18, a Ragbi klub Čelik nastupio je sa dvije ekipe u kategoriji U14.\n“Naši mladi ragbijaši takmičili su se u popularnom olimpijskom ragbiju. Nakon dva takmičenja i veoma velikog broja odigranih utakmica i pokazanog znanja u ragbiju naši mladi ragbijaši su u ukupnom poretku osvojili 3. mjesto. Ovo je dobar uvod u sezonu za naše mlade ragbijaše koje do kraja godine očekuje još nekoliko takmičenja u regionu”, navode iz kluba.\nNa ovome pozivnom turniru ukupno se takmičilo više od 700 mladih ragbijaša, a u kategoriji U14 takmičilo se 12 ekipa iz različtiih evropskih zemalja.


Nema napretka bez osnivanja Zajednice srpskih opština - Sputnjik Srbija\nNema napretka bez osnivanja Zajednice srpskih opština\n13:15 16.05.2015 (osveženo 16:19 05.10.2015) Preuzmite kraći link\nJasno smo poslali poruku da smo za dalji napredak u normalizaciji odnosa Beograda i Prištine, a bez osnivanja ZSO taj napredak nije moguć, izjavio je direktor Kancelarije za KiM Vlade Srbije Marko Đurić.\n„Svaki dalji korak ide ka stvaranju Zajednice srpskih opština, a da bi se bilo šta novo i kvalitetno postiglo neophodno je da bude osnovana Zajedinica srpskih opština i bez toga je nemoguć dalji napredak“, rekao je Đurić.\nUpitan o sledećoj rundi pregovora kada je u pitanju tema formiranja Zajednice srpskih opština, Đurić je kazao da trenutno postoje napori EU da privoli Prištinu da se do kraja maja održi jedan sastanak koji bi možda trajao i nekoliko dana, a na kome bi bilo reči o toj temi.\n„Videćemo, kada je prošli put bio zakazan — znamo šta se dogodilo, ali moj utisak je da će biti izvršen pristisak na Prištinu da se ti razgovori održe“, rekao je Đurić.\nKada su u pitanju poslednji razgovori, čija je tema bila energetika, Đurić je rekao da je glavno pitanje ko će kontrolisati prenosnu mrežu i proizvodne pogone, odnosno hidropotencijale.\nPodsetio je da na Jezeru Gazivode postoji proizvodnja električne energije i trafo stanica sa koje se snabdeva sever Kosova.\nKo će to kontrolisati je i političko i bezbednosno i strateško pitanje jer se sa hidropotencijala Gazivode vodom snabdeva ne samo sever, već dobar deo Kosova gde žive Albanci, rekao je Đurić ističući da je to ozbiljna tema.\n„Imam utisak da će najspornije pitanje u budućnosti u razgovorima biti ko će biti distributer operativnog sistema. Mi se borimo da to bude srpska kompanija, jer onaj ko je distributer, po evropskim propisima on je vlasnik svojine“, rekao je Đurić.\nKako je kazao, jedan od glavnih rezultata razgovora trebalo bi da budu pozitivni pomaci koji će doprineti i smirivanju strasti i normalizaciji i poboljšanju odnosa.\n„Prištinska delegacija je u razgovorima imala stav koji nije orijentisan ka pronalaženju pragmatičnih rešenja, već je on koncentrisan na statusna pitanja, na pokušaj da se prisvoji ono što nije njihovo. U toj situaciji, mi ne možemo da omogućimo takvo ponašanje, jer oni kao da nisu zaintresovani za dobro i praktično rešenje koje omgućava obema stranama da budu zadovoljne“, rekao je Đurić.\nPrema njegovom mišljenju, što se tiče prištinske strane, u dijalogu postoji odustvo dobre volje da se normalizuju odnosi.\nUpitan o formiranju specijalnog suda za zločine OVK, on je kazao da i u pregovorima insistira na tome da mora biti pravde za žrtve na Kosovu i Metohiji.\nOn je kazao da očekuje da će do kraja maja u pokrajinskoj skupštini biti glasanja o tome i da će biti podržano formiranje međunarodnog suda za zločine OVK.\nĐurić je podsetio da je Srbija uvek sa svojim narodom, gde god da se nalazi, i da je zatraženo povećanje nivoa budnosti i pažnje u južnoj pokrajini „jer postoje informacije o različitim grupama koje imaju opasne namere, ali da sada neposrednih pretnji i opasnosti nema“.\nKako je rekao, opšta klima je dosta loša.\n„Opšta klima koja je stvorena regionu unosi zabrinutost među naše ljude, jer se stiče utisak da postoje albanski političari koji se nisu okrenuli normalizaciji i koji sve one koji nisu deo njihovog naroda vide kao teret“, zaključio je Đurić.\nKosovo je uvek bilo uslov\nNa Kosovo se vratila samo jedna srpska porodica\nDodikova deklaracija Kosovo čuva?\nĐurić će na Kosovo i bez odobrenja Prištine\nKosovo i Metohija — osnovna duhovna i istorijska vertikala\nĐurić: Nikada nećemo priznati Kosovo\nnapredak, zajednica srpskih opština, dijalog, EU, Briselski sporazum, Marko Đurić, Srbija, Kosovo i Metohija


Neophodna bezbednost svih učesnika u saobraćaju - Grad Prokuplje\nPrezentacija proizvoda na seminaru\nPredstavnici Agencije za bezbednost saobraćaja u saradnji sa Opštinom Prokuplje organizovali su seminar za članove lokalnih saveta za bezbednost saobraćaja.\nNa ovom seminaru,osim predstavnika Agencije,bili su prisutni predsednik Opštine Prokuplje Miroljub Paunović,načelnik Topličkog upravnog okruga dr Nebojša Vukadinović,pripadnici Saobraćajne policije,kao i članovi prokupačkog Saveta za bezbednost saobraćaja.\nNačelnik za planiranje,prevenciju i edukaciju Agencije za bezbednost Duško Pešić govorio je o Strategiji bezbednosti saobraćaja od 2015. do 2020. godine,kao i aktivnostima lokalnih samouprava na smanjenju saobraćajnih nezgoda.\n– Do sada smo obišli 12 okruga u Srbiji. Kako i na koji način podići bezbednost svih učesnika u saobraćaju i smanjiti broj nezgoda,uspostavljanje saradnje svih subjekata koji su angažovani u saobraćaju kako bi se preventivno delovalo,samo su neki od ciljeva ovog seminara,rekao je Pešić i dodao da je jedan od primarnih zadataka Agencije da se do 2020. godine smanji broj nastradalih u Srbiji za 50 odsto.\nOn je naglasio da je u saobraćaju u Srbiji 2001. godine nastradalo 50 dece,a za prvih deset meseci ove godine 12 mališana,od kojih devet u vozilima i tri pešaka.\nO bazi podataka o obeležjima bezbednosti saobraćaja govorila je Bojana Luković,a o savetima za bezbednost lokalnih samouprava Branko Stamatović.\nPredsednik prokupačke Opštine Miroljub Paunović istakao je da lokalni Savet za bezbednost radi i da čine velike napore da se podigne bezbednost svih učesnika u saobraćaju.\n– U proteklom periodu urađeni su mnogi poslovi na putnoj mreži. Osim asfaltiranja i sanacije pojedinih ulica,postavljeni su zaštitni stubovi i urađena horizontalna i vertikalna signalizacija. U osnovnim i srednjim školama održani su i časovi o bezbednosti u saobraćaju,rekao je Paunović i naglasio da lokalni saveti treba još više da rade na prevenciji od nezgoda u saobraćaju.


EU sljedeće generacije (NextGenerationEU) - Centar za razvoj i podršku\nPandemija COVID-19 oblikovala je ne samo trenutnu evropsku politiku već će uticati i na politiku u godinama koje dolaze. Takođe, mogla bi da ugrozi i ostvarivanje ciljeva postavljenih Evropskim zelenim planom. Instrument privremenog oporavka u iznosu od 750 milijardi evra osmišljen sa zadatkom da pomogne u sanaciji neposredne ekonomske i socijalne štete nastale pandemijom koronavirusa nazvan je NextGenerationEU. On bi trebalo da doprinese da Post-COVID-19 Evropa bude otpornija i spremnija da odgovori na trenutne ali i na buduće izazove sprovodeći održiva, zelena rješenja.\nEU je pokrenula plan oporavka od COVID-19 imajući u vidu nekoliko ciljeva. Primarni cilj je pomoć državama članicama u saniranju neposredne ekonomske i socijalne štete izazvane pandemijom koronavirusa, ali i priprema bolje budućnosti za evropsku sledeću generaciju. Drugi cilj se ogleda u podsticanju zelene tranzicije, digitalne transformacije, pametnog, održivog i inkluzivnog rasta i otvaranja radnih mjesta, socijalne i teritorijalne kohezije, zdravlja i otpornosti, politika za sledeću generaciju, uključujući obrazovanje i vještine. U skladu sa tim je i treći cilj – modernizacija objekata EU. Iz toga razloga će više od 50% podrške biti potrošeno na modernizaciju i unapređenje uslova za istraživanja i inovacije, preko programa Horizon Europe, na fer klimatsku i digitalnu tranziciju, preko Fonda za pravednu tranziciju i Digitalnog evropskog programa, na spremnost, oporavak i otpornost, putem programa Oporavka i otpornosti, RescEU i novog zdravstvenog programa EU4Health. Pored svega navedenog, NextGenerationEU se fokusira i na modernizaciju tradicionalnih oblasti kao što je zajednička poljoprivredna politika, borba protiv klimatskih promjena, zaštita biodiverziteta i rodna ravnopravnost. NextGenerationEU je plan sa preciznim vremenskim okvirom. Predviđeno je da 70% bespovratnih sredstava koje pruža Fond za oporavak i otpornost (RRF) bude dodijeljeno u 2021. i 2022. godini, dok bi preostalih 30% trebalo da bude dodijeljeno 2023. godine. Kriterijumi za raspodjelu 2021. i 2022. godine su stopa nezaposlenosti, a za 2023. godine kumulativni pad realnog BDP-a uočen tokom perioda 2020–2022.


Tag / Mladen Živković / Vesti online\nGest za divljenje: Teško povređeni golman Novog Pazara traži da se ukine kazna Sikimiću\nGolman Novog Pazara, Mladen Živković, izvukao je deblji kraj u duelu sa Predragom Sikimićem, napadač Crvene zvezde, na nedeljnom derbiju Super lige Srbije. Iskusnom čuvaru mreže polomljene su...\n16:47 >> 17:54\nDisciplinska komisija Fudbalskog saveza Srbije krenula sa drakonskim kaznama. Napadač Crvene zvezde, Predrag Sikimić, kažnjen je sa tri meseca pauze zbog nesmotrenog starta nad golmanom Novog...\nDrama golmana Pazaraca: Hitno prebačen u Beograd!\nGolman Novog Pazara Mladen Živković prebačen je prvo u Opštu bolnicu u tom gradu, a potom transportovan u Klinički centar Srbije u Beogradu. On je u duelu sa Predragom Sikimićem, nekadašnjim...\nSmederevu milion dinara kazne, uslovno mu oduzeti bodovi\nDisciplinska komisija Fudbalskog saveza Srbije kaznila je Smederevo sa milion dinara zbog neizmirenih obaveza prema igračima i treneru.


Norveška kompanija odbila da izda sertifikat za gasovod „Severni tok 2“ zbog američkih sankcija\nNorveška kompanija odbila da izda sertifikat za gasovod „Severni tok 2“ zbog američkih sankcija\nNorveška kompanija Det Norske Veritas - Germanischer Lloyd (DNV GL)) odbila je da izda sertifikat za gasovod „Severni tok 2“ zbog američkih sankcija.\n„DNV GL obustavlja sve aktivnosti provere sistema gasovoda u skladu sa sankcijama i to će važiti sve dok sankcije budu na snazi“, navodi se u saopštenju kompanije koje prenosi RBK.\nNavodi se da je kompanija glavni partner „Severnog toka“ i „Severnog toka 2“. Prvi projekat svake godine od 2012. dobija sertifikat kompanije. Procedura provere ima za cilj da se minimiziraju rizici po život ljudi, kapitala i prirodne okoline.\nInspekcija gasovoda je neophodna na njegovom danskom delu, a početak izgradnje je planiran za sredinu januara ove godine.\nRanije je danska energetska agencija saopštila da inspekciju može da vrši bilo koja treća strana koja može da izda sertifikat.\nUprkos primetnom pogoršanju odnosa između Rusije i Nemačke u poslednje vreme, oko projekta „Severni tok 2“ nema nikakvih nesuglasica, izjavio je šef Komiteta za međunarodne poslove Saveta federacije Rusije...\nNemački "Uniper" više neće investirati u projekat "Severni tok 2", rekao je njegov šef Andreas Širenbek na internet konferenciji. Kompanija je postala četvrta od pet e\nAmerički dolar će ostati u opticaju u Rusiji, rekla je predsednik Saveta Federacije Valentina Matvijenko u intervjuu za RIA Novosti. „Dolar, naravno, neće nestati nigde, ali svakako je neophodn\nNemačka vlada namerava da sa novom američkom administracijom razgovara o pitanju ukidanja sankcija protiv "Severnog toka 2", navodi se u pisanom odgovoru na poslanikov zahtev. Dokument je postavljen na...\nRuski energetski gigant "Gasprom" je saopštio da je u februaru pumpao više gasa u Kinu gasovodom "Snaga Sibira" nego što je prvobitno planirao, utrostručivši zalihe u odnosu na isti...


Narednog vikenda Kruševljani bez vode iz vodovoda – Kruševac PRESS\nAutor Redakcija\t Objavljeno 11.06.2018. 0\nNarednog vikenda Kruševljani , zbog radova, neće moći da koriste vodu iz regionalnog vodovoda.\nRadovi se izvode u periodu od 05:00 časova u subotu 16.06.2018.god. do večernjih časova u nedelju 17.06.2018.godine, i u tom periodu će biti isključen magistralni cevovod Ø1000 kojim se pijaća voda distribuira sa postrojenja u Majdevu, i kada će biti obustavljeno vodosnabdevanje na teritoriji Grada Kruševca, Opštine Ćićevac i tri naseljena mesta na teritoriji Opštine Trstenik – Stopanja, Stari Trstenik i Bresno polje.\nU trenutku upuštanja u vodovodni sistem, vodu ne treba koristiti za piće, i tek nakon izvršenih analiza kvaliteta vode od strane Zavoda za javno zdravlje odnosno kada Zavod za javno zdravlje objavi da je voda u potpunosti ispravna, može se koristiti i za piće .\nZa sve ovo definisani su rasporedi, putevi kretanja, punjenja čistom vodom i to sve u vremenskim terminima. JKP „Vodovod-Kruševac“ će, u koordinaciji sa gradskim Štabom za vanredne situacije, tokom planskog isključenja, organizovati snabdevanje građana pijaćom vodom, tako što će biti obezbeđene fiksne i pokretne cisterne, na čitavom području gde bude isključeno redovno snabdevanje sa vodo-sistema Ćelije. Kruševljani će neprestano biti obaveštavani o rasporedu i kretanju svih pokretnih cisterni.


Ministarka za rad, zapošljavanje, boračka i socijalna pitanja Darija Kisić Tepavčević izjavila je da smatra da predlog da se samo vakcinisanima protiv koronavirusa u slučaju zaraze garantuje puna plata tokom bolovanja nije diskriminatoran, kako su ocenili pojedini mediji.\n„Ne može da bude diskriminatorno kada svi imaju ono što je pokriveno zakonom. Znači 65 procenata, uz dodatnu stimulaciju onima koji su odgovorni i savesni“, rekla je Kisić Tepavčević nakon polaganja venaca kineskim novinarima poginulim u NATO bombardovanju.\nOna je rekla da je Vlada u četvrtak donela odluku kojom je izmenila preporuku sa početka pandemije, kada je odlučeno da svi koji se zaraze koronavirusom imaju plaćeno odsustvo u potpunosti.\n“Podrška onima koji se odgovorno ponašaju”\n„Danas, u uslovima kada se približavamo broju od četiri miliona datih doza vakcina, kada su nam vakcine dostupne, svi oni koji su primili bar jednu dozu vakcine, u slučaju da imaju potvrđenu infekciju, da imaju 100 odstotno plaćeno odsustvo tokom bolovanja. A za sve one koji se nisu vakcinisali, da ta pokrivenost bude onakva kakva je po zakonu, odnosno 65 posto“, rekla je Kisić Tepavčević.\nbolovanje/Darija Kisić Tepavčević/zarada


Novi propisi EU u oblasti organske proizvodnje - Organska poljoprivreda\nTekst nove EU regulative iz oblasti organske proizvodnje nedavno je usvojio Evropski parlament koji će na snagu stupiti 01.januara. Novi propisi EU usvojeni su sa 466 glasova za, 124 protiv i 50 uzdržanih. Cilj novog okvira je da osigura da se u EU uvoze samo visokokvalitetni organski proizvodi.\nNovi okvir podrazumeva:\n1) visok kvalitet organskih proizvoda\n• Kontrola bazirana na riziku i rigidna kontrola kontaminacije u čitavom lancu snabdevanja.\n• Svi proizvodi uvezeni iz zemalja koje nisu članice EU moraju da ispune standarde EU.\n2) Povećanje organsku proizvodnju u EU\n• Povećanje ponude organskog semena kako bi se zadovoljile potrebe poljoprivrednika.\n• Mešovite farme (paralelna proizvodnja): gazdinstva koja proizvode i konvencionalne i organske proizvode, i dalje se odobravaju\n• Laka sertifikacija za male farme\n3) Izbegavanje kontaminacije hemijskim pesticidima ili sintetičkim đubrivima\n• Mere predostrožnosti: poljoprivrednici i drugi operateri u lancu snabdevanja će biti obavezni da sprovedu niz mera za sprečavanje kontaminacije;\n• Države članice koje trenutno primenjuju maksimalne nivoe za supstance koje nisu dozvoljene u organskoj hrani, kao što su pesticidi, mogu i dalje da to primenjuju, pod uslovom da dozvole uvoz organskih proizvoda iz drugih zemalja EU koje poštuju pravila Unije\nProizvod može biti sertifikovan kao organski samo ako nije tretiran pesticidima, sintetičkim.đubrivima i antibioticima, zabranjena je upotreba gmo. Treba pospešivati primenu plodoreda u proizvodnji.\nPrerađeni proizvodi, treba da sadrže najmanje 95% sastojaka sirovina poreklom iz organske proizvodnje.\nProizvođači će morati da koriste sve moguće alate i mere predostrožnosti kako bi izbegli kontaminaciju.\nProizvod ne gubi status sertifikovanog ako je kontaminacija nenamerna.\nSub 12 Maj, 2018 06:52\nTagovi: propisi eu organske proizvodnje


"Crnoj Gori mjesto u EU"\nNjemačka će nastaviti da pruža punu podršku reformskim procesima i integraciji Crne Gore u EU, saopštio je njemački šef diplomatije Hajk Mas, nakon sastanka sa ministrom vanjskih poslova Srđanom Darmanovićem, dodajući da je Crnoj Gori mjesto u Evropskoj uniji.\n"Crna Gora je zahvalna SR Njemačkoj na kontinuiranoj pomoći ostvarenju naših strateških spoljnopolitičkih prioriteta – punopravnog članstva u NATO i napretka u procesu pristupanja EU", istakao je ministar Darmanović, te ponovio da je posvećenost i predanost Crne Gore ispunjavanju ključnih zadataka Alijanse i kriterijuma za članstvo u EU neupitna.\nU razgovoru sa ministrom Masom kazao je i da je za Crnu Goru posebno značajna njemačka politička i ekspertska podrška u ključnim oblastima - vladavini prava, borbi protiv organizovanog kriminala i korupcije, reformi pravosudnog sistema, slobodi medija, te jačanju bezbjednosnog i odbrambenog sektora. Ministar Mas je kazao da će Njemačka nastaviti da pruža punu podršku reformskim procesima i integraciji Crne Gore u EU.\n"Vaše mjesto je u Evropskoj uniji i ako ovako nastavite, uspjeh na tom putu je siguran", ocijenio je šef njemačke diplomatije. Istakao je da Njemačka čvrsto podržava evropsku perpsektivu zemalja regiona te da je, u cilju jačanja stabilnosti cijele Evrope ključno da vrata Unije budu otvorena. "Zapadni Balkan je sastavni dio Evrope i u tom smislu, podrška Njemačke ja jasna i vrlo snažna", zaključio je Mas.


NSinfo: Uvodi se velika matura - nema prijemnih ispita na fakultetima\nUvodi se velika matura - nema prijemnih ispita na fakultetima\nVelika matura će se polagati na kraju školske 2018/19. godine, odnosno na ovaj ispit će izaći generacija učenika koja je sada u drugom razredu srednje škole\nPre nedelju dana iznet je pozitivan stav Nacionalnog saveta za visoko obrazovanje u vezi sa uvođenjem velike mature.\nNe može biti primarni uslov materijalni interes fakulteta, ne može se ucenjivati, velika matura mora da bude kruna školovanja – izjavio je ministar prosvete Mladen Šarčević, u emisiji "Prosveta ima reč", koju je na početku ove godine pokrenula Unija sindikata prosvetnih radnika Srbije.\nOdgovarajući na pitanja predsednice Unije Jasne Janković, on je precizirao da će se velika matura polagati na kraju školske 2018/19. godine, odnosno da će na ovaj ispit izaći generacija učenika koja je sada u drugom razredu srednje škole.\nPodsetimo, prema dokumentu "Strategija razvoja obrazovanja Srbije do 2020. godine", prijemne ispite na fakultetima zameniće velika matura, i to – opšta, stručna ili umetnička, u zavisnosti od toga koju školu đaci završavaju. Opšta matura (za gimnazijalce) davaće pravo upisa na sve visokoškolske ustanove bez polaganja prijemnih ispita (izuzetak su studijske grupe koje zahtevaju posebne sposobnosti, tj. talente, poput umetničkih). Umetnička matura (za učenike umetničkih škola) omogućavaće prohodnost na umetničke fakultete, a stručna (za đake srednjih stručnih škola) pravo upisa na matičnim disciplinama.\nIdeja tvoraca strategije jeste da se ojačaju gimnazije kako po broju, tako i po kvalitetu đaka i da ovaj vid obrazovanja bude glavni "inkubator" budućih studenata. Srednje stručne škole su i zamišljene kao škole posle kojih će se učenici zapošljavati, a decenijama je takva situacija da se maltene čitava generacija đaka četvorogodišnjih srednjih stručnih škola upisuje na fakultete. To je s jedne strane za posledicu imalo nedostatak pravih majstora, a s druge strane gomilanje akademaca koji godinama nisu uspevali da diplomiraju.\nInače, da će velika matura biti uvedena školske 2018/19. godine prvi put je u javnosti izjavio bivši ministar Srđan Verbić, koji je pre dve godine rekao da će koncept biti završen do 1. septembra 2015. godine. Međutim, kako je tada rekao u intervjuu za Politiku, problem pravi zajednica univerziteta, jer fakulteti sami organizuju prijemne ispite i mnogi na tome dobro zarađuju. "Da budemo otvoreni do kraja, postojanje velike mature nekome bi smanjilo prihode", rekao je tada Verbić, koji je na iznenađenje mnogih ostao u ministarstvu i nakon dolaska novog ministra. Prema rečima Šarčevića, Verbić je ostao da završi koncept velike mature.\nU pomenutoj emisiji "Prosveta ima reč", aktuelni ministar je najavio da će do naredne školske godine biti usvojen novi Zakon o osnovama sistema obrazovanja i vaspitanja, jer je previše novina da bi skupština usvajala samo izmene. Uz dualno obrazovanje, u zakonu će morati da se na novi osnove postavi tehničko obrazovanje, informatička pismenost, čak i fizičko vaspitanje. Ministarstvu rada će biti predložene i izmene Zakona o porodici, kako bi se sankcionisali roditelji koji ne obavljaju svoje dužnosti, što često za posledicu ima veliki broj izostanaka sa časova.\n"Roditelji moraju da shvate svoje odgovornosti i obaveze. Tražićemo kažnjavanje neodgovornih roditelja, ako ne mogu a plate novčanu kaznu, onda neka sankcija bude društveno-koristan rad", precizirao je Šarčević.\n... ap vojvodina, edukacija, Novi Sad, obrazovanje, škola, srbija, studenti, univerzitet


List Zrenjanin - Najnovije vesti iz Zrenjanina na jednom mestu! APRIL U ZNAKU TK „GALEB 1890“: Četiri pehara za mlade tenisere i teniserke – Zrenjanin\nOTKAZANA NASTAVA ZBOG GRIPA: Ni vojođanske škole neće raditi\nFOTO-GALERIJA MEĐUNARODNI DAN DECE OBOLELE OD RAKA: Već pet godina i naš grad se bori\nRADNO VREME SLUŽBI „VОDOVODA“ ZA VREME PRAZNIKA: Naplatna mesta i Korisnički centar ne rade danas i sutra\nTREĆI SKUP „1 OD 5 MILIONA“ U ZRENJANINU: Zvižduci ispred „Vodovoda“ i sedišta SNS-a\nKUP RADIVOJA KORAĆA: Žitištani nisu uspeli da iznenade\nAPRIL U ZNAKU TK „GALEB 1890“: Četiri pehara za mlade tenisere i teniserke\nApril 23, 2018 List Zrenjanin\nDesetogodišnji Vanja Nikolić pobedio je na turniru u Pančevu, a njegova vršnjakinja Anđela Đorđević osvojila je dva druga mesta na turnirima najjače, zelene kategorije tokom aprila. Vanja trenutno igra i u polufinalu Otvorenog prvenstva Beograda u TK „Đukić“.\nNa Otvorenom prvenstvu Pančeva za dečake do 10 godina, održanom 14. i 15. aprila u TK „Mladost“ trijumfovao je Vanja Nikolić. On je u finalu pobedio Jovana Krivokapića iz Beograda sa 4:1, 4:1. Na istom turniru u kategoriji devojčica Anđela Đorđević došla je do finala, gde je izgubila od Helene Radman iz Novog Sada sa 4:1, 4:1.\nNarednog vikenda, Anđela je takođe osvojila pehar za drugo mesto, na turniru zelenog nivoa za devojčice do 10 godine, koji organizovan u Sopotu. U finalu je izgubila tesnim rezultatom od Emilije Miljković iz Beograda sa 4:2, 1:4, 4:7.\nAnđela Đorđević, kao i njena drugarica iz TK „Galeb“ Dunja Kulpinac, nalaze se među 13 najboljih teniserki do 10 godina, koje imaju najviši zeleni rejting, a jednako uspešni su i Vanja Nikolić i Marko Denda koji se nalaze među najboljih devet igrača do deset godina sa zelenim rejtingom.\nPodsetimo, Vanja Nikolić je u martu osvojio i turnir na Novom Beogradu.\nAnđela Đorđević, desno\nVanja Nikolić, levo\nU ZRENJANINSKOJ KASARNI OBELEŽEN NJIHOV DAN: Vojska je uvek bila oslonac države i naroda →


18. novembar, 2020.\nOd petka do nedelje na programu su svi mečevi 15. kola Linglong Tire Super lige Srbije u takmičarskoj sezoni 2020/21. Bićete u prilici da pratite direktan televizijski prenos dva izuzetno zanimljiva susreta, Partizan – Proleter i Vojvodina – Crvena zvezda. Događanja na sedam od preostalih osam mečeva možete ispratiti putem multiprenosa koji će ponovo biti realizovani od strane TV Arena sport.\nMULTIPRENOS – 3 UTAKMICE (20. novembar, 17:00 časova, TV Arena sport 1)\nU petak ćete u multiprenosu biti u prilici da ispratite dešavanja na tri meča 15. kola Linglong Tire Super lige Srbije koji počinju u 17:00 časova. Na programu su mečevi Javor Matis – Spartak ŽK, Radnik – Mačva i Mladost – Čukarički (noseća utakmica). Multiprenos će biti emitovan na prvom programu TV Arena sport.\nMULTIPRENOS – 4 UTAKMICE (21. novembar, 14:00 časova, TV Arena sport 1)\nU subotu ćete u multiprenosu biti u prilici da ispratite dešavanja na četiri meča 15. kola Linglong Tire Super lige Srbije koji počinju u 13:00 i 14:00 časova. Pored meča Inđija – Radnički Niš, koji počinje sat vremena ranije, na programu su mečevi Napredak – TSC, Rad – Metalac i Voždovac – Novi Pazar (noseća utakmica). Multiprenos će biti emitovan na prvom programu TV Arena sport.\nPARTIZAN – PROLETER (21. novembar, 16:00 časova, TV Arena sport 1)\nJedan od najzanimljivijih mečeva 15. kola Linglong Tire Super lige Srbije igra se u Beogradu gde domaći Partizan dočekuje goste iz Novog Sada, ekipu Proletera. Crno-beli su u dosadašnjim duelima sa Novosađanima imali maksimalan učinak, što im daje ulogu favorita, ali pozicije na tabeli i trenutna forma najavljuju veliku borbu za bodove i zanimljiv meč. Domaćini su tokom aktuelne sezone zabeležili devet pobeda, uz dva remija i tri poraza, pa sa 29 bodova na svom kontu trenutno zauzimaju 3. mesto na tabeli. U prethodnom kolu su kao gosti savladali ekipu Spartaka, a rezultat je bio 1:2. Gosti su tokom aktuelne sezone zabeležili sedam pobeda, uz pet remija i dva poraza, pa sa 26 bodova na svom kontu trenutno zauzimaju 4. mesto na tabeli. U prethodnom kolu su kao domaćini savladali ekipu Napretka, a rezultat je bio 1:0. Obezbeđen je direktan televizijski prenos ovog susreta na prvom programu TV Arena sport, sa početkom u 16:00 časova.\nVOJVODINA – CRVENA ZVEZDA (22. novembar, 17:30 časova, TV Arena sport 1)\nDerbi meč 15. kola Linglong Tire Super lige Srbije igra se u Novom Sadu gde domaća Vojvodina dočekuje goste iz Beograda, ekipu Crvene zvezde. Biće to ne samo duel dva trenutno najbolje plasirana tima, već i velikih rivala čiji su mečevi tokom prethodnih decenija uvek privlačili veliku pažnju, zbog odličnog fudbala i otvorene borbe za bodove. Domaćini su tokom aktuelne sezone zabeležili devet pobeda, uz tri remija i dva poraza, pa sa 30 bodova na svom kontu trenutno zauzimaju 2. mesto na tabeli. U prethodnom kolu su kao gosti podelili bodove sa ekipom Metalca, a rezultat je bio 3:3. Gosti su tokom aktuelne sezone neporaženi, uz dvanaest ostvarenih pobeda i dva remija, pa sa 38 bodova na svom kontu trenutno zauzimaju 1. mesto na tabeli. U prethodnom kolu su kao domaćini savladali ekipu Inđije, a rezultat je bio 3:2. Obezbeđen je direktan televizijski prenos ovog susreta na prvom programu TV Arena sport, sa početkom u 17:30 časova.\nNAPOMENA: Meč 15. kola Zlatibor – OFK Bačka, koji je na programu u nedelju 22. novembra od 16:00 časova, neće biti prenošen u direktnom prenosu ili multiprenosu.


Predstavljen Prvi izveštaj o sprovođenju Akcionog plana za ostvarivanje prava nacionalnih manjina - Minority News\nDanas, 28. novembra 2016. godine, u Palati „Srbija“, Kancelarija za ljudska i manjinska prava predstavila je Prvi izveštaj o sprovođenju Akcionog plana za ostvarivanje prava nacionalnih manjina, za I i II kvartal 2016. godine.\nSkup su otvorili Suzana Paunović, direktorka Kancelarije za ljudska i manjinska prava, Čedomir Backović, pomoćnik ministra pravde i predsednik pregovaračke grupe za Poglavlje 23, Ivan Bošnjak, državni sekretar u Ministarstvu državne uprave i lokalne samouprave i Andrea Oricio, šef Misije OEBS u Srbiji.\nDirektorka Kancelarije za ljudska i manjinska prava je istakla da je Kancelarija pripremila ovaj izveštaj, kao i da pruža tehničko-administrativnu podršku Vladinom Savetu za nacionalne manjine, koji prati sprovođenje Akcionog plana za ostvarivanje prava nacionalnim manjina. Pored toga, direktorka je upoznala prisutne sa rezultatima prvog ciklusa izveštavanja o sprovedenim aktivnostima u I i II kvartalu 2016. godine – navodeći da se veliki broj dospelih i kontinuiranih aktivnosti (oko 87%) realizuje od strane blizu 80 nosilaca i partnera naznačenih Akcionim planom. Takođe, naznačila je da će daljem unapređenju sistema praćenja i izveštavanja o realizaciji Akcionog plana značajno doprineti i kontakt osobe, određene ispred institucija zaduženih za sprovođenje aktivnosti u Akcionom planu, kao i da će Kancelarija u narednom periodu nastaviti da koordinira, podržava i unapređuje njihov rad i međusobnu saradnju.\nDirektorka je istakla da je Kancelarija za ljudska i manjinska prava prvi izveštaj prevela na engleski jezik, ali da je u planu da se on prevede i na manjinske jezike koji su u službenoj upotrebi u Republici Srbiji. Direktorka je, ističući značaj rada nacionalnih saveta na unapređenju i zaštiti prava nacionalnih manjina, pozvala savete da i u budućnosti nastave da pružaju podršku realizaciji Akcionog plana za ostvarivanje prava nacionalnih manjina.\nPomoćnik Ministra pravde, Čedomir Backović, istakao je da je samim usvajanjem Akcionog plana za ostvarivanje prava nacionalnih manjina, Vlada Srbije ispunila jedan od zacrtanih ciljeva predviđenih Akcionim planom za pregovaračko poglavlje 23. Predsednik pregovaračke grupe za Poglavlje 23, naveo je da usklađena metodologija praćenja realizacije Akcionog plana za nacionalne manjine i Akcionog plana za pregovaračko poglavlje 23 značajno doprinosi naporima za koordiniranim i unifikovanim delovanjem, koje Vlada preduzima na evropskom putu Srbije.\nIvan Bošnjak, državni sekretar u Ministarstvu državne uprave i lokalne samouprave, pozdravio je prisutne u ime predsedavajuće Vladinog Saveta za nacionalne manjine, i obavestio ih da je Vlada, nakon prethodnih izbora, obrazovala novi Savet za nacionalne manjine, kojim će predsedavati ministar državne uprave i lokalne samouprave, Ana Brnabić. Takođe, naveo je da će se u narednom periodu održati sednice Saveta, gde će se razmatrati prvi Izveštaj o sprovođenju Akcionog plana, kao i druga pitanja od značaja za ostvarivanje prava nacionalnih manjina u Srbiji. Isto tako, istakao je da je u prethodnom periodu Vlada Srbije puno uradila na razvoju dijaloga i obezbeđivanju razvoja prava i sloboda nacionalnih manjina radeći sa Nacionalnim savetima na Akcionom planu za ostvarivanje prava nacionalnih manjina, što i prvi izveštaj o njegovom sprovođenju jasno pokazuje.\n„Poboljšanje položaja i integracije nacionalnih manjina je ključno za funkcionisanje inkluzivnog i demokratskog društva. Kao multikulturalno i multietničko društvo, Srbija je usvojila veoma napredan pravni okvir da bi osigurala zaštitu manjinskih prava, sprečila diskriminaciju po svim osnovama i pružila podršku boljoj integraciji ljudi iz manjinskih zajednica u politički i javni život. Usvajanje i implementacija ovog Akcionog plana kreće se upravo u tom smeru,“ rekao je šef Misije OEBS-a u Srbiji, ambasador Andrea Oricio.\nOricio je naglasio važnost sprovođenja mera i aktivnosti u cilju unapređivanja prava nacionalnih manjina, kao i posvećenost Misije podršci Vladi Srbije na ovom polju.\nOznake:\tAkcioni plan za ostvarivanje prava nacionalnih manjina, IzvrštajPrvi izveštaj o sprovođenju Akcionog plana, Kancelarija za ljudska i manjinska prava


Federalna vlast novom uredbom stavila u neravnopravan položaj trgovce autoopremom - Dolina Lašve info...\nNaslovnica BiH Federalna vlast novom uredbom stavila u neravnopravan položaj trgovce autoopremom\nFederalna vlast novom uredbom stavila u neravnopravan položaj trgovce autoopremom\nPojedine firme u Federaciji Bosne i Hercegovine nezadovoljne su novom uredbom entitetske vlasti. Smatraju da im se time znatno otežava poslovanje u odnosu na konkurente iz ostatka Bosne i Hercegovine.\nU julu ove godine na snagu je stupila Uredba o proizvodima koji nakon upotrebe postaju posebna vrsta otpada, a donijelo ju je Federalno ministarstvo okoliša i turizma. Njome su obavezane i firme koje se bave trgovinom motornim uljima i drugim tečnim sredstvima za automobile, gumama i akumulatorima da plaćaju naknadu.\nKonkretnije, riječ je o naknadi koja se plaća za ulja, proizvode koji sadrže polihlorirana jedinjenja, baterije i akumulatore, gume i otpadna vozila. Primjera radi, to znači da će trgovci morati plaćati 0,20 KM po jednom litru prodatog motornog ulja ili sredstva za odmrzavanje.\nFirmama, koje se bave prodajom spomenutih proizvoda, nije sporno što moraju plaćati ovu naknadu, već to što se time, kako tvrde, stavljaju u nejednak položaj u odnosu na kompanije iz Republike Srpske i Brčko distrikta. Time će se firmama iz Republike Srpske ili Brčko distrikta omogućiti da prodaju ove proizvode u Federaciji, a da ne plaćaju ovu naknadu. Pitaju se ko će zbrinuti kao otpad proizvod koji je iz Republike Srpske prodat u Federaciji.\nStrahuju da će postati nekonkurentni i traže naplaćivanje naknade u cijeloj državi\nFirme u Federaciji strahuju da će zbog toga postati nekonkurentne. Prihvatljivo bi im bilo kada bi se ova naknada odnosila na sve firme u cijeloj Bosni i Hercegovini – da se npr. naplata vrši prilikom uvoza u Bosnu i Hercegovinu.\nShodno prethodno navedenom, insistiraju da se ova uredba stavi van snage i time okonča nejednak tretman kompanija koje se na jedinstvenom tržištu bave trgovinom istih proizvoda.\nIstakli su da su nadležni prihvatili samo sitne korekcije prilikom utvrđivanja sadržaja ove uredbe. Smatraju da entitetske vlasti moraju insistirati da se naplata vrši na nivou Bosne i Hercegovine, kao što je npr. taksa za naftne derivate preko koje se novac slijeva na jedinstveni državni račun, a onda se raspoređuje prema nižim nivoima vlasti.\nOčitovanje o ovom pitanju tražili smo od Federalnog ministarstva okoliša i turizma te ćemo ga objaviti po dobijanju odgovora.\nPrethodni članakDefiant X je brutalno moćan vojni helikopter koji bi mogao zamijeniti američki Black Hawk\nSljedeći članakBetty White otkrila koje su je tajne dovele do 99. godine\nBritish Airways rekao pilotima da se ne obraćaju putnicima riječima “dame i gospodo”\nVideo arhiva Dolina Lašve: Romi čergari iz Novog Travnika


Budući vlasnici putem pametnog telefona moći će da pokreću motor i kontrolišu mnoge druge funkcije. Lada Connect je telematska platforma pomoću koje daljinski mogu da se otključavaju i zaključavaju vrata automobila, iščitavaju kodovi grešaka, uključuju farovi, dobijaju informacija o temperaturi u unutrašnjosti automobila, proverava gorivo i punjenje akumulatora, upravlja zvučnom i svetlosnom signalizacijom, što može da bude od pomoći pri pronalaženju automobila na parkingu, ali i da se upravlja sistemom automatskog pokretanja motora.\nKupcima Lada od septembra na raspolaganju je dopunska opcija ugradnje telematskog sistema Lada Connect, rekao je predstavnik AvtoVAZ-a.\nLada Connect takođe omogućava da se u onlajn režimu prati trenutna lokacija, nudi detaljan uvid u rute kretanja, tehničko stanje, statistiku korišćenja. Sistem prati i ponašanje vozača na putu i daje savete za ekonomičnu i bezbednu vožnju. Na osnovu naprednog sistema prikupljanja i obrade podataka o korišćenju automobila, vlasniku se omogućavaju uštede u održavanju automobila, ali i kada je reč o kasko osiguranju.\nSistem zasad nije dostupan u osnovnom paketu opreme, već samo kao dodatna opcija. Predložena cena iznosi 29.999 rubalja (oko 400 evra), uključujući pretplatu za tri godine, dok posle toga ona iznosi četiri hiljada rubalja godišnje (oko 50 evra). Na to treba da se doda i šest hiljada za ugradnju (oko 80 evra), mada kako naglašava predstavnik AvtoVAZ-a, cena se u krajnjoj instanci razlikuje od prodavca do prodavca. Telematski sistem stvorila je kompanija Laboratorija pametne vožnje, mada nije poznato po kojoj ceni, firma koja je ranije isporučivala telematske uređaje osiguravajućim kompanijama, a zatim realizovala sličan interaktivan sistem Lifan Connect za kineski sedan Lifan Murman.\nAustrijanci nagradili Ladu Vestu SW za ekonomičnost\nStručnjaci u oblasti projektovanja i proizvodnje automobila dodelili su austrijsku godišnju nagradu Markus karavanu Lada Vesta SW za najekonomičniji automobil u kompakt klasi. Za nagradu u kategoriji „Najekonomičniji novitet“ takmičila su se 46 automobila prisutna na austrijskom tržištu, a žiri je u segmentu kompakt klase nagradio ruski automobil. U obzir su uzimani cena automobila, troškovi održavanja, izdvajanja za goriva i maziva, kao i potrošnja goriva.\nNajveći ruski proizvođač automobila Avtovaz odlučio je da svoj najpopularniji sedan učini još pristupačnijim i na tržište je plasirao novu verziju čija je početna cena 595 hiljada rubalja. U novom osnovnom paketu Standart sedan, Lada Vesta opremljena je 1,6 litarskim motorom, manuelnim menjačem, dva vazdušna jastuka, sistemom reagovanja na nesreće Era Glonass, sistemom za stabilizaciju, elektro podesvim retrovizorima i prednjim staklima.


PCVesti - Prvi festival filmova snimljenih kamerom mobilnog telefona\nPrvi festival filmova snimljenih kamerom mobilnog telefona\nby mpcvon 14.01.2011\nFILMSKI FESTIVAL PLAVI zub, namenjen filmovima snimljenim kamerama mobilnih telefona, prvi put će biti održan u Srbiji 29. januara. Festival je podržala kompanija Nokia, a cilj festivala je da se što širem krugu ljudi omogući kreativan izraz kada je reč o novom filmskom mediju i njegovom nastanku.\n“Nokia želi da korisnicima svojih telefona omogući korišćenje naprednih karakteristika pametnih telefona, posebno onih koje nudi novi operativni sistem Symbian. Koncept festivala Plavi Zub u potpunosti oslikava naše verovanje da su mobilni telefoni sve manje stvar tehnologije a sve više stvar kreativnosti i imaginativnosti korisnika. Naša nova serija telefona, koju predvodi model C7 omogućava izražavanje sopstvene kreativnosti zahvaljujući jednostavnosti u korišćenju novog i unapređenog operativnog sistema Symbian, ali i hardverskoj podršci za snimanje fotografija i video materijala kakav je do sada viđen samo kod kompaktnih digitalnih foto aparata”, izjavio je Rosen Petkov, menadžer kompanije Nokia za Balkan.\nOstvarenja svih učesnika biće podeljena i nagrađena u četiri kategorije inspirisane legendarnim srpskim filmovima; “Kako me spopao RNR” (muzička kategorija), “Vampirica” (horor), “Šal na vodi” (drama) i “Tesna koža” (komedija), uz specijalnu kategoriju Telenora. Pobednike u svakoj od četiri kategorije izabraće stručni petočlani žiri u sastavu Stanko Crnobrnja, Nikola Đuričko, Maja Uzelac, Zoran Kesić i Kosta Glušica.(A.S.)\n|Search:Find More About Prvi festival filmova snimljenih kamerom mobilnog telefona|\nNehalem EX dobija tehnologiju ispravljanja grešaka\nRNIDS – Potpisani ugovori u sufinansiranju projekata\nN900 KIRF liči na Nokijin original\nIBM u 2010. registrovao 5.896 patenata\nCanon – PowerShot A3200 & LEGRIA HF M46 FSL LCD


Međunarodna konferencija o regionalizmu\nU utorak, 01. marta 2005. godine naša delegacija, na čelu sa premijerom Bosansko-podrinjskog kantona Gorazde Salkom Obhođašem boravila je u Novom Sadu na Međunarodnoj konferenciji o regionalizmu. Novosadski skup, koji su organizovali Skupština AP Vojvodine i Skupština Evropskih regiona, uz podršku Savjeta Evrope i OSCE-a, okupio je 120 predstavnika regiona i drugih zainteresovanih strana iz 15 zemalja.\nPrvog dana, prisutnima su se, između ostalih, obratili i Boris Kostreš – predsjednik Parlametarne Skupštine AP Vojvodine, Klaus Klipp, generalni sekretar Skupštine Evropskih regiona, Johan Hommes – OSCE misija u Srbiji i Crnoj Gori, Nicola Harringgton – rezidentni predstavnik UNDP Srbija i Crna Gora, Bernd Semmelroggen – ministar finansija regije Niedersachsen i predstavnik Kongresa lokalnih i regionalnih vlasti u Evropi (CLRAE), te prof. Reinhard Mussgnug sa Univerziteta Heidelberg.\nPredsjednik Skupštine AP Vojvodine Bojan Kostreš rekao je da su regionalizam i saradnja evropskih regija jedan od temelja demokratskog preobražaja čitave Evrope i da najbolja i najuspješnija rješenja evropskog regionalnog iskustva treba primjeniti u obnovi i razvoju naše zemlje i čitavog regiona.\n„Autonomija koja podrazumijeva izvršnu vlast, zakonodavna i sudska ovlašćenja, uz obezbjeđivanje efikasnog sistema regionalnog finansiranja, kao i ustavni okvir koji garantuje stabilan položaj pokrajina i regija i poštivanje ljudskih i manjinskih prava, osnov je za budući položaj i razvoj, ne samo naše pokrajine već i svake od evropskih regija,“- rekao je Kostreš.\nRazradu vlastite teze da je svaka autonomija bez sredstava bezvrijedna, profesor Univerziteta u Heidelberg-u Reinhard Mussgnug, čije je izlaganje o finansiranju regionalne demokratije u Evropi izazvalo veliko interesovanje na Međunarodnoj konferenciji o regionalizmu , sveo je na dva postulata. Autonomiju neke regije nužno je garantovati ustavom, dok je katalog njenih zadataka osnov za prikupljanje novca i određeni nivo finansijske samostalnosti.\nPo riječima profesora Mussgnug-a, regionalizam je nužan zato da bi se spriječila pretjerana koncentracija moći u rukama centralnih vlasti. Budžetska raspodjela je racionalnija ako je vrši regionalni parlament, jer centralni nivo nema najbolji uvid u potrebe i način trošenja novca. Da bi se izbjegli sukobi između centralne i regionalne vlasti, uz ustavne garancije i jasne okvire finansijske samostalnosti, nužno je kretanje u okviru ustavnih ovlašćenja i nemiješanje u poslove savezne države. Očekivani otpori regionalizaciji najlakše se prevazilaze partnerskim odnosom centralnih, regionalnih i lokalnih organa.\nPredsjednik Skupštine AP Vojvodine Boris Kostreš poručio je na kraju dvodnevne Međunarodne konferencije o regionalizmu, da “put Srbije u Evropu vodi preko autonomne Vojvodine”.\n– Obezbjeđivanje veće autonomije Vojvodini u novom ustavu Srbije najbolji je put za priključenje Srbije Evropskoj uniji. Priznavanjem takvog ustavnog položaja Vojvodine, Srbija bi pokazala da prihvata regionalizam kao jedan od važnih evropskih standarda, -rekao je Kostreš na završnoj konferenciji za novinare.\nPrvi čovjek Skupštine Evropskih eegiona, koji je i predsjednik italijanske pokrajine Friuli – Venecija – DJulija, Riccardo Illy izrazio je uvjerenje da je skup u Novom Sadu dao podstrek Vojvodini da izbori veći stepen autonomije u novom Ustavu, te da je optimista da će glavne poruke s konferencije biti ozbiljno razmatrane pri pisanju novog Ustava Srbije.\nUčesnici skupa zaključili su, inače, da demokratija u Evropi mora da se gradi odozdo na gore, a regionalne i lokalne vlasti upravo su taj nivo koji je najbliži građanima, koji pruža osnovne usluge i predstavlja vezu izmedju građana i države. Regije, međutim, ne mogu da funkcionišu efikasno ukoliko nemaju odgovarajuće finansijske resurse, pravni i ustavni okvir za ostvarivanje svojih prava i obaveza na odgovarajući način.\nNakon prijema Bosansko-podrinjskog kantona Gorazde u Skupštinu Evropskih regiona u Beču krajem prošle godine, ovo je bila prva konferencija na kojoj je u svojstvu člana Skupštine učestvovao i naš kanton. Ovo je bila prilika da se razmjene i steknu važna iskustva o izuzetno značajnoj temi regionalizacije kao jednog od temelja budućeg evropskog ustrojstva i ravnopravnosti svih njenih regija.\nEvropska Unija treba novu viziju\n„Nakon unutrašnjeg tržišta, eura, proširenja i konstitutivnog ugovora, Evropskoj uniji nedostaje jasna vizija za njenu budućnost“ rekao je Riccardo Illy, predsjednik Skupštine Evropskih Regiona i Predsjednik Friuli Venezia Giulia, susrevši se danas sa Jose Manuelom Barossom, predsjednikom Evropske komisije. „Nova vizija Evropske Unije zbog toga bi trebala biti da približi Evropu njenim građanima, produbljivanjem saradnje između evropskih regiona. Mnogi evropski regioni danas se suočavaju sa protivljenjem njihovih nacionalnih vlada kada pokušavaju ostvariti saradnju sa drugom stranom u drugim zemljama, a u većini slučajeva ovo je pitanje nacionalne vanjske politike. Regionalna saradnja zbog toga treba biti dio unutrašnje politike Evropske unije, tako da omogući regionima da grade regionalna partnerstva i da sami upravljaju prekograničnom, međuregionalnom i transnacionalnom saradnjom, poštujući pri tome načelo supsdijarnosti“, dodao je on.\nPredsjednik Komisije – Barosso i predsjednik Skupštine Evropskih regiona – Riccardo Illy takođe su izmjenili stavove vezano za liberalizaciju tržišta usluga. Složili su se da je potrebna dalja liberalizacija u oblastima kao sto su električna energija, plin i željeznički transport, gdje je potrebno ukinuti monopol. Međutim, zdravstvene i socijalne usluge od općeg interesa nikada ne trebaju biti dio ovog procesa.\nBrisel, 3. mart 2005. godine


Funkcionalna analiza srpskog pravosuđa, koju je uradila Svetska banka, pokazuje da je svega pet odsto uticaja na sudije došlo od strane izvršne ili zakonodavne vlasti, rekao je ministar pravde, Nikola Selaković, govoreći o reformi pravosuđa i nezavisnosti sudstva na Ministrarskom forumu u Sarajevu.\nSelaković je ukazao da prema toj analizi čak 95 odsto uticaja kojima su sudije izložene dolazi od strane njihovih kolega, prijatelja, komšija, rodbine, advokata, predsednika suda i sudija viših sudova.\n"Ako mislimo da kvalitativno promenimo pravosuđe i učinimo ga nezavisnim, onda ravnomerno treba tretirati sve ove izvore uticaja", naglasio je Selaković, ukazujući na konzervativnost pravosuđa.\nPrema njegovim rečima, pravosuđe predstavlja jedan od najkonzervativnijih delova u državnom sistemu.\n"Neko bi rekao da od pravosuđa u državi jedino može biti konzervativniji crkveni sistem, ali s obzirom na to da živimo u sekularnim državama u kojima su crkva i država odvojene, onda sam siguran da od pravosuđa retko da možemo naći deo našeg državnog sistema koji je na tom stepenu konzervativnosti", napomenuo je on.\nTo, kako je naveo, za posledicu ima veliku inertnost i ne baš zdušnu spremnost samog pravosuđa da se menja, naročito u onim delovima u kojima to ne odgovara pojedincima koji ga čine.\n"Želite li da reformišete pravosuđe potreban je jasan plan mera u definisanim fazama i kao najbitnije - apsolutna podrška u reformskom procesu", naglasio je ministar.\nObraćajući se kolegama iz BiH, Republike Srpske i Crne Gore, ministar je ocenio da je zemljama koje su proistekle iz jednog pravnog sistema koji je dve decenije u tranzicinom procesu, a pre toga duže od četiri decenije bio u socijalističko-komunističkom uređenju, da za pet, šest ili 10 godina dostigne vrednosti koje se u zapadnim zemljama centralne Evrope grade vekovima.\n"Zadatak je još teži, kada se ima u vidu da je pravosuđe među državama članicama EU jedno od retkih pitanja za koje ne postoji jedinstven obrazac koji je primenjen u svim državama ili većini članica", naveo je Selaković i podsetio da je "prepuštanje sudstva samom sebi" različito regulisano u različitim državama EU.\n"Ima onih država članica u kojima se poštuju partijske kvote za izbor sudija, pa onih u kojima sudije imenuje premijer ili predsednik države, ima onih u kojima je ministar pravde državni tužilac.To je jedna šarolika slika bez jasnog obrazca", naveo je on i napomenuo da sve države teže da se uticaj izvršne i zakonodavne vlasti u potpunosti eliminiše.\n"Ideja je dobra, ali je put do njenog ostvarivanja u kvalitativnom smislu izuetno dugačak", naveo Selaković.\nPrema njegovim rečima, na putu reformisanja pravosuđa i jačanja sudijske i tužilačke nezavisnosti na prvom mestu je važno steći poverenje sudija i tužilaca.\nSelaković je takođe naglasio da Srbija ostaje posvećena građenju standarda i evrpskih vrednosti i sprema se za otvaranje poglavlja 23 i 24 u toku 2016. godine.\n"Sve ono što smo predvideli strategijama i akcionim planovima za nas ostaje osnovni cilj i osnov delovanja u reformisanju pravosudnog sistema u budućnosti", zaključio je ministar.\nForum ministara policije i pravde Evropske unije i Zapadnog Balkana nastavljen je u Sarajevu sesijama posvećenim najvažnijim sigurnosnim i pravosudnim zbivanjima u Evropi.\nSkupu prisustvuje ministar pravde Srbije Nikola Selaković kao i njegove kolege iz Crne Gore Zoran Pažin, Bosne i Hercegovine Dragan Mektić, Republike Srpske Anton Kasipović.


Otvoren konkurs CineLink Work in Progress | Sarajevo Film Festival\nCineLink Work in Progress predstavlja filmove u fazi postprodukcije u okviru dvodnevnog događaja tokom Sarajevo Film Festivala, otvorenog isključivo posebno pozvanim međunarodnim prodajnim agentima, predstavnicima festivala, distributerima i postprodukcijskim kompanijama.\nCineLink Work in Progress ima za cilj da pomogne završetak, naknadnu festivalsku prezentaciju i kino distribuciju odabranih filmova. S obzirom da je samo mali broj projekata odabran za prezentaciju, stvara se okruženje koje unaprijeđuje njihove šanse da budu dovršeni i plasirani na međunarodno tržište. U posljednjih par godina, impresivan broj projekata koji su bili dio Work in Progress selekcije su postigli impresivne međunarodne rezultate, sa nagradama u Berlinu, Veneciji i drugim festivalima.\nViše informacija i aplikacijski formular pronađite OVDJE


Parlament Vijeća Evrope zatvara vrata za BiH?\nSala u Evropskom parlamentu, ilustacija\nUkoliko do 15. marta 2011. Vijeću Evrope ne bude dostavljen sastav nove delegacije u Parlamentarnoj skupštini, moglo bi se desiti da BiH cijele godine bude isključena iz rada ove najstarije evropske institucije. Postoje jasna pravila o tome, kaže član dosadašnje delegacije Mladen Ivanić.\n„Oko toga postoji odredba poslovnika o radu koja kaže da delegacija nakon izbora u starom sazivu, i to samo oni koji su ponovo izabrani, može najviše šest mjeseci da predstavlja zemlju. Nama šest mjeseci ističe i to znači da nećemo biti u poziciji da mi predstavljamo BiH“, navodi Ivanić.\nTokom zasjedanja Parlamenta Vijeća Evrope krajem januara stigla su precizna upozorenja, ističe Azra Hadžiahmetović, također član delegacije BiH u prethodnom mandatu.\n„Ono na šta smo posebno upozoreni je da se može desiti da BiH čitavu 2011. godinu ostane izvan rada Parlamentarne skupštine Vijeća Evrope. Dakle, na institucijama BiH je da do 15. marta reaguju“, kaže Azra Hadžiahmetović.\nNa pitanje kakve su šanse da BiH dobije trku s vremenom, Hadžiahmetović kaže:\nAzra Hadžiahmetović, foto:Midhat Poturović\n„Ja sam skeptična imajući u vidu ne samo još uvijek neformiranu parlamentarnu većinu nego i procedure koje to podrazumijevaju. Vi znate da je izbor Doma naroda u Parlamentarnoj skupštini BiH vezan za izbore domova naroda, odnosno vijeća u entiteta, a mi još uvijek nemamo ni Dom naroda federalnog parlamenta, još, dakle, nije konstituisan ni Dom naroda Parlamentarne skupštine BiH, još uvijek nemamo ni Predstavnički dom konstituisan. Može se desiti, naravno, u roku od 24 sata da se to riješi i da se izvrši izbor delegacija, ali moram imati ipak još malo rezerve.“\nPrijetnja o zatvaranju vrata Skupštine Vijeća Evrope za BiH stigla je mnogo ranije, i to zbog neprovođenja presuda Evropskog suda za ljudska prava u slučaju Sejdić - Finci, naglašava Mladen Ivanić.\n„Taj slučaj određuje objektivno dugoročnu poziciju BiH. Činjenica da nije provedena odluka Suda, ona više ugrožava poziciju BiH nego bilo šta drugo“, kaže Ivanić.\nPoznato je da BiH zaostaje za zemljama regiona u ispunjavanju obaveza na putu pridruživanja Evropskoj uniji, i pored činjenice da su Vijeće ministara a zatim i Parlamentarna skupština još 2006. godine usvojili program prioriteta iz Evropskog partnerstva.\nTadašnji predsjedavajući Vijeća ministara, danas potpredsjednik Saveza za bolju budućnost BiH, Adnan Terzić kaže:\n'Godine su jednostavno propale raspravljajući se oko nacionalnih interesa', kaže nekadašnji predsjedavajući Vijeća ministara Adnan Terzić.\n„Mi smo krajem 2006. godine bili daleko ispred Srbije i Crne Gore, uz bok Makedoniji, i mislim da zaustavljanje reformi je osnovni razlog za sve probleme koje Bosna ima. Godine su jednostavno propale raspravljajući se oko nacionalnih interesa, a niko nije razmišljao o tome da smo, recimo, potpisali Ugovor o stabilizaciji i pridruživanju koji je međunarodna obaveza BiH prema zemljama EU, i niko nikad nije stavio ozbiljno na dnevni red pitanja koja treba da se riješe u tom ugovoru kako bismo dobili status zemlje kandidata za članstvo u EU, što znači novi nivo odnosa prema Evropskoj komisiji, ali i novi nivo sredstava koje bismo dobili ispunjavajući te uslove.“\nDo tada mnogo je obaveza koje BiH mora ispuniti. Između ostalog, očekuje se da Vijeće Evropske unije objavi odluku o stupanju na snagu Sporazuma o stabilizaciji i pridruživanju, čija je ratifikacija obavljena u svim u zemljama Evropske unije krajem prošle godine.\nIpak, najvažnije je da „obezglavljena“ zemlja dobije rukovodstvo. Danas, tačno četiri mjeseca od održavanja opštih bh. izbora, jedan od naših sagovornika, Adnan Terzić, na pitanje ima li pomaka u konstituisanju parlamentarne većine, kaže:\n„Ono što ja imam informacija, pomaci su unazad.“


Zvezda i Partizan - parapolitička i parapolicijska udruženja | Al Jazeera Balkans\nCrvena zvezda je jedini šampion Evrope kojeg je UEFA, zbog nepropisnog poslovanja, izbacila na godinu dana iz svojih takmičenjaReuters/Arhiva\nI tako dolazimo do ključnog pitanja - ko će raspolagati tim novcem i kakav je to sistem u kojem jedan klub ima više para od svih ostalih zajedno? Ni voditelji svih emisija, ni fudbalski novinari svih medija, a pogotovo takozvani navijači i ljudi koji rade u fudbalu i žive od njega, ne žele uopšte ni da razmišljaju o tome u kakvoj državi i društvu Zvezda i Partizan žive i rade, odnosno, čija su uopšte nekadašnja opštenarodna fudbalska dobra.\nSve taj čovek može - da ljudima smanji penzije i plate, da tajnim ugovorima pravi Beograd na vodi, da još tajnijim prodaje državne i prirodne resurse Srbije... Samo ne može da privatizuje Zvezdu i Partizan. Ne jednom je rekao: “Priznajem, mali sam ja i nemam snage niti podrške da privatizujem fudbalske klubove”.\nPolitički najmoćniji čovek Srbije, ima dakle kompleks inferiornosti, jer za privatizaciju fudbalskih klubova mora da pita svoje nekadašnje kolege huligane. U stanju je, međutim, da tim neformalnim vlasnicima Zvezde i Partizana oprašta sva državna, poreska i komunalna dugovanja. Kad se tome doda da svaka njihova evropska utakmica počinje navijačkom koreografijom koje veze sa fudbalom nemaju, tipa - “Kosovo je izgubljeno samo ako se dobrovoljno preda” ili “ Dogodine u Kninu”, onda je jasno šta su danas Zvezda i Partizan. To su parapolitička i parapolicijska udruženja, a ne fudbalski klubovi.


Hotel za Rovigo (Италија) : 1.315 pronađenih hotela\nRezultati obuhvataju hotele u blizini Rovigo Poređati prema :\nOvaj hoteli je najbliži: Rovigo Stil ovog hotela za grad Rovigo je Luksuzan, a kategorija tri zvezdice. U njemu ćete naći razne usluge, kao što su: Restoran, Room Service, Bar, Recepcija otvorena 24 sata, Novine, Sobe za nepušače, P...Još informacija\nHotel Corona Ferrea je u blizini Rovigo Stil ovog hotela za grad Rovigo je Luksuzan, a kategorija četiri zvezdice. U njemu ćete naći razne usluge, kao što su: n.a..Na 13 minuta hodom udaljenosti od centra, ovaj hotel u ulici Viale Trieste 3...Još informacija\nHotel ima 15 soba/e/u, i to od soba tipa Room do soba tipa Room. Cene najjeftinijih soba u hotelu Hotel Giardino kreću se od 3 296 dinar - Srbija . Stil hotela Hotel Giardino je Povoljan, a pruža pun ...Još informacija\nStil hotela Casa di Campagna B&B La Corte je Povoljan, a pruža pun komfor i usluge kao što su: n.a.. Nalazi se u ulici Via Gurzone 41, pozicija mu je sever za grad Occhiobello, a od centra je udaljen ...Još informacija\nVaš izbor: Hotel za Rovigo (Италија) : 1.315 pronađenih hotela


EU SHAI organizuje okrugli sto „Uticaj kovida19 na socijalnu inkluziju osetljivih grupa ”\nProgram „Podrška Evropske unije socijalnom stanovanju i aktivnoj inkluziji” (EU SHAI), koji finansira Evropska unija, a sprovodi Kancelarija Ujedinjenih nacija za projektne usluge, organizuje okrugli sto na temu „Uticaj kovida19 na socijalnu inkluziju osetljivih grupa”.\nOkrugli sto će se održati onlajn, 29. oktobra 2020. godine, od 10:00 do 12:30. Svi prijavljeni će naknadno dobiti link za uključivanje. Tokom okruglog stola biće obezbeđen prevod na srpski znakovni jezik.\nZašto organizujemo okrugli sto na temu uticaja kovida19 na socijalnu inkluziju osetljivih grupa?\nIstaknuti stručnjaci u ovoj oblasti će kao panelisti govoriti o uticajima i posledicama pandemije kovida19 na socijalnu inkluziju osetljivih grupa i populacije u riziku od siromaštva u Srbiji - žena žrtava nasilja, Roma, osoba sa invaliditetom i dece bez roditeljskog staranja. Posebno će biti naglašene posledice na zaposlenost, obrazovanje, pristup zdravstvenim uslugama i socijalnoj zaštiti. Fokusiraćemo se na najbolje prakse pružalaca usluga socijalne inkluzije iz javnog i civilnog sektora i na uspešno preduzete mere za smanjenje negativnih uticaja pandemije kovida19. Konačno, razgovaraćemo i o prilikama za unapređenje socijalne inkluzije koje su proizašle iz tekuće zdravstvene krize.\nDodatno, kroz okrugli sto biće obrađene i teme značajne za prijavljivanje na predstojeći javni poziv programa EU SHAI. Na taj način, potencijalni kandidati i njihovi partneri imaće uvid u planiranje i sprovođenje mera aktivne inkluzije, prilagođenih lokalnom kontekstu i aktuelnoj situaciji izazvanoj pandemijom kovida19.\nZa koga je ovaj okrugli sto?\nZa predstavnike relevantnih nacionalnih institucija, svih lokalnih samouprava u Srbiji i njihove timove za socijalnu inkluziju osetljivih grupa, uključujući i institucije i organizacije civilnog društva.\nZa okrugli sto „Uticaj kovida19 na socijalnu inkluziju osetljivih grupa” možete se prijaviti popunjavanjem formulara na OVOM linku, do petka 16. oktobra 2020. godine u 17:00.\nZa sva pitanja ili dodatne informacije, slobodno nas kontaktirajte na broj telefona 060.444.95.93 (Milica Davitkov) ili putem imejl adrese milicada@unops.org.\nsocijalna inkluzija kovid19 osetljive grupe EU SHAI inkluzija Roma žene žrtve nasilja deca bez roditeljskog staranja osobe sa invalididtetom


Blog: Akvaponika – intenzivna organska proizvodnja - Zelena stranka\nBlog: Akvaponika – intenzivna organska proizvodnja\nPočetna BlogBlog: Akvaponika – intenzivna organska proizvodnja\nProizvodnja zdravstveno ispravne hrane, a time i ishrana zdravom hranom imaju posebno važnu ulogu za stanovništvo, ali i za državu. Svetska zdravstvena organizacija (SZO), kroz obilje dokumenata koje svake godine produkuje, insistira na osmišljavanju i doslednom sprovođenju nacionalnih politika svih država u ovoj oblasti. Politika hrane i ishrane podrazumeva široko područje, a odnosi se prvenstveno na zdravstvenu bezbednost hrane, njenu dostupnost i ishranu stanovništva.\nStrategija koja se odnosi na zdravstvenu bezbednost namirnica podrazumeva sprovođenje aktivnosti na prevenciji kontaminirane hrane (biološke, fizičke ili hemijske) na nivou svih karika u lancu ishrane. U tom smislu od posebnog je značaja razvijati sistem unapređenja bezbednosti u proizvodnji hrane „od njive do trpeze“, pri čemu se u tom lancu nalazi i prehrambena industrijska proizvodnja.\nOrganska proizvodnja već dugo vremena interesantna je za potrošače i proizvođače, kako u svetu tako i kod nas. Ona predstavlja šansu za povećanjem izvoza poljoprivrednih proizvoda, posebno u zemlje EU, koje iako sve više napuštaju konvencionalni način proizvodnje i orijentišu se na organsku proizvodnju i dalje imaju potrebe za njenim uvozom. Organska proizvodnja za Srbiju predstavlja veliki potencijal, jer ima značajne poljoprivredne površine i ne preterano, hemijskim sredstvima „zaprljano“ zemljište.\nPrema podacima nacionalnog udruženja za razvoj organske proizvodnje, Srbija se priključuje ovom svetskom trendu. Na to ukazuju zvanični podaci iz 2015. godine, po kojima je u Srbiji organska proizvodnja bila zastupljena na 15.298 hektara, što je za 60,25% više u odnosu na 2014. godinu, kada su ukupne površine pod organskom proizvodnjom činile 9547,8 hektara. Pod ovim površinama podrazumevaju se površine na kojima se uveliko obavlja organska proizvodnja, kao i površine u fazi konverzije u zemljište za organsku proizvodnju. S obzirom na svetske cene organski proizvedene hrane, ovo predstavlja značajan iskorak i pozitivan trend.\nJedan interesantan oblik organske proizvodnje, koji je u Srbiji nedovoljno poznat, a u svetu se sve više primenjuje je akvaponijska proizvodnja. Pod ovom proizvodnjom podrazumeva se paralelan uzgoj biljaka, najčešće povrća i riba, pri čemu su ribe zadužene za snabdevanje biljaka neophodnim organskim materijama za rast i razvoj. Drugim rečima, akvaponika je kombinacija hidroponike (gajenje biljaka u vodenom supstratu, a ne na zemlji), i akva kulture (gajenje riba i vodenih organizama) simbiozom.\nPrincip funkcionisanja akvaponike svodi se na ishranu riba peletiranom hranom (A), pri čemu se metabolički ekskreti izlučuju u vodu u tanku sa ribom. Produkti metabolizma riba, pod dejstvom bakterija (B) i uz pomoć kiseonika, razgrađuju amonijak do nitrata, koji je za biljku prirodno đubrivo, odnosno hrana.\nVoda cirkuliše od akvarijuma sa ribom (V), preko filtera za čvrste čestice i potisne pumpe (G) do posuda sa bakterijama (B), koje prerađuju amonijak u nitrite, a potom i u nitrate. Takva voda bogata nitratima odvodi se cevima do uzgojnih leja (D) sa zasadom povrća i hrani ga. Voda, koje se kroz sistem leja „oslobodila“ nitrata, vraća se u akvarijum (V), odnosno tankove sa ribom. Voda koja se vraća mora da zadovoljava kvalitetom, u smislu visokog nivoa koncentracije kiseonika, a niskog amonijaka, uz optimalnu temperaturu vode (Đ), zbog čega se kroz sistem aeracije (E), koji može biti niz slapišta voda dodatno obogaćuje kiseonikom.\nPostoje dva osnovna sistema akvaponike u zavisnosti od načina uzgoja biljaka. Tako sistem gajenja biljaka bez prisustva sitnog šljunka, peska ili drugih vrsta granulisanog zemljišta zahteva korišćenje posebne posude sa bakterijama, koje amonijak pretvaraju konačno u nitrate potrebne za ishrani biljaka. Drugi sistem je sa granulisanim materijalom i zasejanim bakterijama, pri čemu posebna posuda za bakterije nije potrebna. Oba sistema imaju svoje prednosti i mane, pri čemu je inicijalno ulaganje u sistem sa posudama za bakterije veće, jer, osim posebnog tanka za bakterije u šljunčanoj podlozi, zahteva i posebne kadice sa sporijim tokom vode u kojima će biljke razvijati svoj korenski sistem. Drugi sistem je daleko jednostavniji i jeftiniji, ali ne omogućava uvid u stanje rada bakterija i zahteva dodatni filter za suspendovane materije, nastale ispiranjem supstrata u zoni korena. U oba sistema moguće je „spratno“ gajenje biljaka, s tim da se spratnost i pokrivenost ograničava osunčavanjem najnižih spratova. Osunčavanje je moguće i veštačkim osvetljenjem. U poslednjih desetak godina, ova dva osnovna sistema pretrpela su određene izmene, pa je sve češća kombinacija korišćenja bakterija, kako u posebnim posudama, tako i u zoni korenovog sistema gajenih biljaka. Ove modifikacije daju veoma dobre rezultate, kako proizvodnje biljaka, tako i proizvodnje ribe. Ono što je važno napomenuti, tretiranje biljaka hemijskim preparatima i veštačkim đubrivima je u akvaponici apsolutno isključeno.\nU akvaponici je moguća proizvodnja gotovo svih jednogodišnjih vrsta povrća, dok je za ribnjački uzgoj moguć velikih spektar isključivo cioprinidnih vrsta riba. Salmonidne vrste riba se iz ovakve proizvodnje isključuju jer bi ulaganja uz obezbeđivanje uslova za njihov rast i razvoj daleko nadmašila prihode. Apsolutno najčešća vrsta koja se u svetu koristi u akvaponici je tilapija (Lat. Tilapia). Kolika je zastupljenost akvaponike u svetu, a tako i tilapije u ovoj vrsti uzgoja, dovoljno govori činjenica da je klasičan ribnjački uzgoj tilapije u svetu dostigao blizu 1 milion tona godišnje, dok se u akvaponici uzgoji preko 3 miliona tona tilapije. Ova vrsta je veoma pogodna jer može da se uzgaja u veoma skučenom prostoru, jer se i sama kreće u veoma gustim jatima. Tako je na 1m3 zapremine rezervoara moguće uzgajati i do 250 kilograma tilapije. S obzirom da zakonska regulativa Srbije zabranjuje unošenje stranih (alohtonih) vrste u otvorene sisteme, tilapija bi pod određenim uslovima ipak mogla da zauzme mesto u akvaponici Srbije, jer bi bila uzgajana isključivo u zatvorenim sistemima. Svakako, kao dobra alternativa tilapiji, u Srbiji bi sa velikim uspehom mogao da se gaji šaran (Lat. Cyprinus carpio), što je već potvrđeno iskustvima okolnih zemalja, gde se u plasteničkoj proizvodnji na površini od 200 m2, godišnje proizvodi 20.000 glavica zelene salate i 2 – 2,5 tone šarana.\nOno što se samo od sebe nameće kao zaključak moglo bi se iskazati u sledećem:\nAkvaponikom se dobija zdravstveno bezbedna (organska) hrana, jer nema upotrebe bilo kakvih hemijskih preparata i pesticida, niti veštačkog đubriva.\nAkvaponikom se postižu velike uštede u korišćenju vode, jer se radi o zatvorenom sistemu, koji ne zahteva navodnjavanje kao u slučaju konvencionalno gajenih povrtarskih kultura. Drugim rečima, voda se praktično reciklira.\nU Akvaponici se postiže daleko veća iskorišćenost porostora, jer je moguća daleko veća gustina biljaka. Takođe uzgoj je moguć na bilo kakvom zaravnjenom terenu, koje čak ne mora uopšte biti poljoprivredno zemljište. Iskorišćenost prostora moguće je postići i „u visinu“, jer u akvaponici ne postoji potreba za velikom zapreminom zemljišta u zoni korenovog sistema.\nIako kod nas u povoju, akvaponijska proizvodnja u svetu ima veliki uspeh u gajenju organske, zdravstveno bezbedne hrane koja ispunjava sve uslove ekološki čistog, jeftinog i efikasnog načina proizvodnje.\nAutor: Violeta Nedeljković – Savet Zelene stranke za zdravstvenu ispravnost hrane\nTeme: Zelena strankazaštita životne sredinezdrava hrana\nSavo Milošević – od danas aktivan član Zelene stranke\nSavo Milošević, potpredsednik Fudbalskog saveza Srbije, poznati bivši srpski fudbaler i veliko[...]


Foto: NSEPK V. Veličković / Ustupljene fotografije\n„Tamo gde seoba završava – od rimske Panonija do današnje Vojvodine” Muzeja Vojvodine i „Akcenti – Novi Sad” Muzeja Grada Novog Sada, ujedno će označiti početak novog programskog luka „Seobe” u okviru projekta Evropske prestonice kulture. Spajanje programa i udruživanje kapaciteta dve značajne ustanove kulture, u saradnji sa Fondacijom „Novi Sad – Evropska prestonica kulture”, omogućiće implementaciju najboljih praksi evropske kulturne politike, a Novi Sad potvrditi svoju ulogu kulturnog centra regiona.\n- Još jedan novi most koji smo sagradili između dve ustanove, važne su za Novi Sad, ali pre svega posetioce. Prvi put će kretanjem od jedne do druge izložbe, od jednog do drugog vremena, publika biti u priliici da na jednistven način dožive prošlost Novog Sada ali i preispitaju svoj odnos prema seobama. U Novom Sadu, migracije su bez obzira na okolnosti, uvek za posledicu donosile jednu novu snagu zahvaljujući kojima je, između ostalog, i postao Evropska prestonica kulture”, istakao je direktor Fondacije „Novi Sad – Evropska prestonica kulture - Nemanja Milenković.\nIzložba „Tamo gde seoba završava – od rimske Panonija do današnje Vojvodine” Muzeja Vojvodine osmišljena je na inovativan način, do sada neviđen u muzejskoj praksi naše zemlje, a svaki deo detaljno je razrađen i prezentovan sinergijom nauke, kulture i različitim vidovima savremene umetnosti, navodi direktorka Muzeja Vojvodine, mr Tijana Stanković Pešterac.\n- Muzej Vojvodine, kao jedini na svetu koji poseduje tri pozlaćena kasnoantička šlema, ovu izložbu prikazaće publici na drugačiji način, a deo izložbe činiće i monodrama „Krv i blato” koja je rediteljska adaptacija priče „Dizonov put” Zorana Subotičkog, u režiji Radoslava Milenkovića, kao i filmski esej „Tragovi seoba”, a komponovana je i originalna muzika koju potpisuje harfistkinja Sofija Sibinović – Harp Lady. Takođe, izložba uključuje i aplikaciju eIzložba koja omogućava posetiocima da izložbu „posete” sa bilo koje lokacije čime značajno uvećavamo njenu globalnu vidljivost, a kreiran je i interaktivan digitalni sadržaj posvećen deci, odnosno interaktivni strip kroz koji mladi mogu da se upoznaju sa pričom o čuvenim šlemovima neprocenjive vrednosti iz rimskog doba - rekla je Pešterac.\nU želji da Novosađani i njihovi gosti upoznaju svoj grad na drugačiji način, prelazak iz perioda duge rimske vladavine, preko 18. veka pa sve do 20. veka, biće ovenčan mostom koji će se nalaziti u ulici Žarka Vasiljevića i koji će voditi do izložbe „Akcenti – Novi Sad”, Muzeja Grada Novog Sada. Ova izložba zamišljena je kao multimedijalna platforma koju će, simbolično, činiti 22 celine – 22 akcenta.\n- Izbor akcenata je vođen idejom predstavljanja grada u duhu njegovih istrorijskih vrednosti, kao što su evropeizam, multikulturalnost, borba za slobodu, obrazovanje i emancipacija, neprekidni razvoj i spremnost za usvajanje novih trendova. Hronološko – tematski koncept, izbor i izlaganje reprezentativnih predmeta iz fonda Muzeja, kao i multimedijalni sadržaji bazirani na originalnoj istoriskoj građi, omogućavaju posetiocu sticanje znanja i jedinstven doživljaj različitih aspekata lokalne istorije i kulturnog nasleđa - rekla je direktorka Muzeja Grada Novog Sada, Vesna Iković.\nUlaz na izložbe 1. februara biće besplatan za sve posetioce, a od 2. februara, ulaznice će biti naplaćivane po redovnim cenama muzeja.\nPored ove dve velike izložbe, programski luk „Seobe“ će sve do 20. marta uz više od 130 umetnika, od čega oko 90 evropskih, na više od 300 kulturnih događaja prikazati kretanje stanovništa i migracije kao umetničku inspiraciju koji kreiraju kulturnu sliku jednog podneblja.\nOrganizatori mole sve posetioce da se, radi očuvanja zdravlja i lepšeg i kvalitetnijeg uživanja u kulturnim sadržajima, pridržavaju epidemioloških mera. Posetioci su u obavezi da nose zaštitne maske na svim događajima.\nIzložba Muzej grada Novog Sada Muzej Vojvodine


Privredna komora Srbije: Na sajmovima potpisano 200 ugovora vrednih oko 128 miliona evra – Vesti iz srbije i sveta\nHome > Ekonomija > Privredna komora Srbije: Na sajmovima potpisano 200 ugovora vrednih oko 128 miliona evra\nRukovodilac Centra za organizaciju sajmova, manifestacija i događaja PKS Jovanka Calina je ocenila da ovakav vid podrške i saradnje PKS i RAS-a direktno doprinosi internacionalizaciji poslovanja srpskih kompanija.\n“Međunarodni sajmovi u inostranstvu su nezaobilazni instrument razvoja domaćih kompanija i konkretan okvir za promotivne, stručne i komercijalne susrete kompanija iz Srbije sa potencijalnim partnerima”, rekla je ona.\nKada je reč o uticaju globalne pandemije korona virusa na održavanje sajmova u svetu, navodi se da je on veoma nepovoljan, jer je\npandemija skoro desetkovala međunarodnu sajamsku industriju i ugrozila milione radnih mesta povezanih sa organizacijom izložbi.\nTako je, prema izveštaju Globalne asocijacije izložbene industrije, svetska izložbena ekonomija lane bila manja za 68 odsto u odnosu na 2019. godinu.\nPlanirana vrednost ukupnog izlaganja u 2020. bila je 224 milijardi dolara a taj cilj nije ostvaren.\nNBS povećala projekciju rasta BDP-a sa 6,5 na sedam odsto\nVučić se zahvalio na priznanjima Kosovske Mitrovice\nNovember 23, 2021 010\nNovember 10, 2021 011


Evroliga podigla zahteve: Evo koliki budžet Zvezda i Partizan moraju da imaju da bi igrali u eliti – BGD Novine\nEvroliga podigla zahteve:…\n08/07/21 | 23:50 ≫ 23:52\nUvedeno je i pravilo čelendža po ugledu na NBA ligu…\nČelni ljudi Evrolige održali su ovog četvrtka sastanak na kome su odredili nove uslove za učešće klubova u ovom takmičenju.\nDefinitivno je svima postalo jasno da se ide ka podizanju samog kvaliteta lige, čemu u prilog ide i povećanje minimalnog budžeta koji svaki tim mora da ima. Odlučeno je da će svakom učesniku Evrolige ubuduće donji limit biti cifra od 7 miliona evra, umesto 5,4 miliona koliko je to do sada bio slučaj.\nŠto se tiče Evrokupa, klubovi će u budžetu morati da imaju bar 2 miliona evra.\nUčešće svake ekipe u godišnjem budžetu projektovano je na 55% sredstava, dok ostatak mora biti pokriven od sponzora, kao i od prodatih ulaznica. Takođe, uvedena je i jedna novina po uzoru na NBA ligu, koja će sigurno doprineti kvalitetu suđenja.\nNaime, u pitanju je čelendž, koji će moći da se koristi kako bi se sporna odluka proverila. Svaki trener će imati po jedan na raspolaganju tokom utakmice, što je sjajna vest za mečeve sa neizvesnim završnicama.\nNaredna sezona najkvalitetnije košarkaške lige u Evropi počeće 30. septembra, dok će Evrokup startovati nešto kasnije, 20. oktobra.


Dr Koste Todorovića broj 6,\n9 - Blok 45 - Banjica, stanica u Karađorđevom parku\n22 - Studentski trg - Kruševačka, stanica na Slaviji\n41 - Studentski trg - Banjica, stanica u Ulici kneza Miloša\nKlinika za digestivnu hirurgiju – I hiruška klinika u sastavu Kliničkog centra Srbije u Beogradu nalazi se samom centru grada u Ulici Dr Koste Todorovića br.6 u blizini Karađorđevog parka i Hrama Svetog Save.\nPo ulasku na kliniku, pravo se nalazi ŠALTER ZA PRIJEM PACIJENATA a sa desne strane tabla sa natpisom ULAZ NA ODELJENJA. Odeljenje za minimalno invazivnu hirurgiju gornjeg digestivnog trakta se nalazi na III spratu sa desne strane.\nAuto putem Beograd - Niš E75\nAuto putem Beograd - Novi Sad E70\nIsključenje sa autoputa u ulicu Kneza Miloša, dalje istom ulicom do skretanja desno u Višegradsku ulicu (Tabla sa oznakom Urgentni centar) i dalje pravo (klinika se nalazi sa desne strane). Možete parkirati u Ulici Dr Subotića Starijeg (III zona parkiranja).\n23 - Karaburma 2 – Vidikovac, stanica u Ulici Kneza Miloša\n30 - Slavija – Medaković 2, stanica u Birčaninovoj ulici\n39 - Slavija - Kumodraž, stanica u Birčaninovoj ulici\n47 - Slavija - Resnik, stanica u Birčaninovoj ulici\n52,53,54,55,56 - Stanica u Ulici Kneza Miloša\n59 - Slavija - Petlovo brdo, stanica u Birčaninovoj ulici\n78 - Banjica 2 - Zemun, stanica u Karađorđevom parku\n83 - Crveni krst - Zemun, stanica na Slaviji\nE1 - Novi Beograd - Konjarnik, stanica na Slaviji


Kvalitetan frizerski kurs u Beogradu - Svastarica\nNaslovna Lifestyle Kvalitetan frizerski kurs u Beogradu\nOdaberite kvalitetan frizerski kurs u Beogradu i priuštite sebi sigurnu priliku ka sigurnom uspehu. Neka vaša karijera frizera krene uzlaznom putanjom, zato vam preporučujemo kvalitetan frizerski kurs u Beogradu akademiju Panjković koja je već dugi niz godina najbolji frizerski kurs u našem reginou, ne samo u Beogradu.\nAkademija Panjković priuštiće vam izuzetno kvalitetan frizerski kurs gde vas očekuje puno izazova u kojima ćete uživati. Teorijska i praktična obuka samo su deo ove fenomenalne priče koja traje preko 10 godina i koja iza sebe ima niz uspešhih učenika koji su danas vrhunski frizeri.\nMiki Panjković, inače tvorac akademije, svoje znanje usavršio je u najprestižnim američkim školama, a svoje znanje kasnije je preneo i u naš region i tako doneo nešto sasvim novo i autentično kod nas. Probudite svoju kreativnost uz kvalitetan frizerski kurs u Beogradu gde vas očekuje najbolja obuka i prijatno druženje sa drugim učenicima.\nKurs za frizera na akademiji Panjković obezbediće vam kompletnu obuku gde će se svaki predavač posvetiti učeniku kako bi na pravi način savladao sve tehnike frizerskog sveta. Istraživajući tržište, najbolji kurs za frizera koji je zadovoljio naše kriterijume jeste definitivno akademija Panjković, a evo i razloga zbog čega.\nSa svojim dugogodišnjim iskustvom, akademija Panjković nudi kurs za frizera koji obuhvata:\nFrizerski kurs Panjković osmišljen je traje nekoliko meseci tačnije, kurs za muškog frizera traje 5 meseci, dok kurs za ženskog frizera traje 6 meseci. Ukoliko već imate iskustvo, postoji mogućnost skraćenog kursa koji će vam biti od velike koristi za dalje usavršavanje.\nNakon završetka akademije Panjković moći ćete da izgradite svoju karijeru frizera i bićete spremni da otvorite svoj salon nakon položenog kursa. Preporuku koju budete dobili stvoriće vam mogućnost da se zaposlite u bilo kom frizerskom salonu.\nOno što će vam frizerski kurs akademije Panjković garantovati, jeste objašnjenje svega što vas interesuje, kako praktično, tako i teorijsko znanje. Važbaćete sa najkvalitetnijom kozmetikom za negu kose, a Miki Panjković biće tu za vas u svakom trenutku kako bi vam objasnio sve nedoumice.\nUđite u svet frizera uz prestižnu akademiju Panjković i obezbedite sebi put do vrha. Uz malo truda i vašu kreativnost biće jedinstveni i uvek inovativni. Učite od najboljih i bićete najbolji frizer čiji kvalitet će svi prepoznati.\nPrethodni tekstParking aerodrom Beograd koji garantuje kvalitet\nSledeći tekstNajlepši restoran za svadbu – Imperium Hall


Vodovod Subotica - ZAVRŠEN PROJEKAT „AQUARIUS 2019“\nPolazna - Informacije - ZAVRŠEN PROJEKAT „AQUARIUS 2019“\nZAVRŠEN PROJEKAT „AQUARIUS 2019“\nU svečanoj većnici Gradske kuće juče je završen ovogodišnji Ekološko – edukativni Projekat „AQUARIUS – Vodni agent Dunavske regije“. Projekat su zajednički organizovali Skupština Grada, JKP „Vodovod i kanalizacija“ Subotica i Vodna agencija iz Rogaške Slatine (Slovenija).\nProjekat je simbolički startovao 22. marta povodom Svetskog dana vode, a jučerašnja završnica je doprinos učesnika - preko 350 učenika šestih razreda, roditelja i njihovih nastavnika iz Osnovnih škola „10. Oktobar“ iz Subotice i „Miroslav Antić“ sa Palića Evropskoj nedelji održivog razvoja i Svetskom danu zaštite životne sredine koji se u svetu obeležava svake godine 5. juna.\nOva incijativa rasprostranjena je širom Evrope. Ona podstiče i čini vidljivim aktivnosti i događaje koji promovišu održivi razvoj i njegove globalne ciljeve. Prošle godine je u ovoj inicijativi učestvovalo 34 države sa oko šest hiljada aktivnosti. Skupština Grada Subotice je, kako prošle, tako i ove godine, doprinela tom „bogatstvu“ organizovanjem aktivnosti zajedno sa svojim javnim komunalnim preduzećem, „Vodovod i kanalizacija“ – istakao je Tivadar Bunford, predsednik Skupštine Grada Subotice u svom obraćanju učesnicima.\nTakođe je naglasio sledeće:\n„Ciljevi u kojima Subotica, kao mikro sredina, ima rezultata, svakako jesu aktivna socijalna politika koja siromašnima omogućuje jednaka prava na ekonomske resurse i pristup svim uslugama u zdravstvu, obrazovanju, kulturi i komunalijama. U saradnji sa Centrom za socijalni rad i Crvenim krstom, kroz instituciju narodnih kuhinja, cilj je i obezbeđenje sigurnosti u snabdevanju hranom za najugroženije stanovništvo. Neophodno je podsticati grad, privredne subjekate, ustanove, kao i domaćinstva za korišćenje obnovljivih izvora energije: vetra, vode i sunca, čime čuvamo biodiverzitet i životnu sredinu i doprinosimo zaštiti od klimatskih promena. Dozvolite mi da napomenem da iz godine u godinu, sa JKP „Vodovod i kanalizacija“ povećavamo stepen osiguranja sanitarnih uslova i pristupa javnoj vodovodnoj i kanalizacionoj mreži za sve građane.\nIz svega proizilazi da je jedna od najvažnijih aktivnosti na postizanju sinergije za ostvarenje ciljeva za održivi razvoj upravo učvršćivanje parterstva za održivi razvoj.\nProjekat „Aquarius“ je jedan od značajnih primera tog partnerstva jer se zajedničkim aktivnostima dece, njihovih nastavanika, roditelja i medija u saradnji sa Skupštinom Grada i njenim javnim preduzećem podiže svest o značaju vode, Vodovoda, Grada i subotičkih jezera.\nAktivnosti i Projekti održivog razvoja predstavljaju „tal“ prethodnika u temeljima istorije i dug sadašnjih generacija budućim generacijama ovog grada!\nU okviru ovog Projekta, obraćamo se mlađim kategorijama sadašnjih i budućih potrošača, kod kojih pokušavamo da podstaknemo istraživački i stvaralački odnos prema vodi, gradu i subotičkim jezerima. Pored dece, naizgled pasivno, u ovom Projektu učestvuju i njihovi nastavnici i roditelji, čime se krug odgovornosti značajno proširuje, ali i podiže nivo sveukupnog odnosa i brige prema vodi. Ovakav odnos treba da probudi njihovu svest i savest u vezi odgovornosti prema resursu vode koji je teško obnovljiv i kojeg treba zaštiti od prekomerne i neracionalne potrošnje – rekao je u svom obraćanju direktor JKP „Vodovod i kanalizacija“, Đerđ Šugar.\nPotom je dodao objašnjenje zbog čega su baš ove dve Škole učesnici u ovom Projektu ove godine:\nU toku je izgradnja druge Fabrike vode – Postrojenja za tretman sirove vode – na Magnetnim poljima, iza firme ATB – Sever. U naredne dve godine ovaj izuzetno složeni građevinski i tehničko – tehnološki poduhvat obezbediće dovoljne količine zdrave pijaće vode pod propisanim pritiskom potrošačima iz Novog grada, Radanovca i Palića, koji sada koriste neprerađenu, sirovu vodu. Ove dve Škole se nalaze na području na kojem će svi potrošači osetiti efekat ove investicije, jer sada koriste sirovu, neprerađenu vodu za piće.\nTakođe, u naredne dve godine će se donacijskim sredstvima Vlade Nemačke i KfW banke realizovati i Projekat zaštite biodiverziteta jezera Palić i Ludaš.\nNjime će biti izgrađena kanalizaciona mreža u turističkom i stambenom delu Palića, da se otpadna voda odvede tranzitnim vodom do Prečistača otpadnih voda grada, a da se samo atmosferska voda uliva u jezero. Izgradiće se zaštitni pojas oko jezera Palić, ozelenjavanje, biciklistička i inspekcijska staza i sanacioni izlov riba – štetočina koje prirodno ne pripadaju eko – sistemu Palića i Ludaša. Ovaj projekat je, takođe, jako važan za Palić i okolna naselja, a većina dece iz ovog područja pohađa Školu na Paliću – dodao je na kraju Đerđ Šugar.\nNa Eko – izložbi u holu svečane većnice 44 nagrađena učenika iz obe Škole su učinila vidljivim njihove radove u istraživačkim i kreativnim radionicama koji su nastali tokom meseca maja u okviru II faze realizacije Projekta.\nUčenici iz nižih, drugih razreda ovih Škola „oplemenili“ su finale Projekta sa „Pingvin plesom“ i mini-pozorišnom predstavom „Jezero“.\nU većnici su potom ekipe obe Škole (po osam učenika i jednim nastavnikom i roditeljem), odgovarajući na pitanja o vodi – uopšte, o subotičkom Vodovodu i delatnostima, gradu, projektima i subotičkim jezerima, pobedile rezultatom 10:10 na Kvizu „Sve što niste znali, a hteli ste da pitate o vodi, Vodovodu, gradu i subotičkim jezerima!“ Škole su nagrađene za učešće u Projektu sa po 30.000 dinara, a najbolji radovi učenika sa po dve i hiljadu dinara.